ועדת הכנסת, כנסת 17, פרוטוקול מספר 5, 2006-05-23 09:00

רוחמה אברהם-בלילא: אני פותחת את הישיבה.

רוחמה אברהם-בלילא: חברת הכנסת נאדיה חילו לא נמצאת ולכן לא נדון בערעור שלה.

יורם מרציאנו: יש גם ערעור שלי.

יורם מרציאנו: היו"ר רוחמה אברהם: הוא לא הונח על שולחני.

יורם מרציאנו: אמרתי לך אתמול בערב שלא קיבלנו שום דבר.

יורם מרציאנו: אנחנו נעבור לנושא הבא.

יורם מרציאנו: חבר הכנסת סער, הבנתי שאתמול החלטתם על יושב ראש הוועדה לקידום מעמד האשה.

יורם מרציאנו: אני שמחה שאדוני החליט לקבל עליו את התפקיד החשוב הזה.

יורם מרציאנו: לא קיבלתי שום נייר למעט השיבוץ שלכם בוועדות השונות.

גדעון סער: זה כתוב שם.

אפרים סנה: מתי יאושרו הוועדות?

אפרים סנה: היו"ר רוחמה אברהם: במהלך השבוע הבא אני מקווה לסיים את הכל.

אפרים סנה: אנחנו כרגע במשא ומתן.

אפרים סנה: אני אמורה לשבת, במהלך היום, עם נציג האופוזיציה, גדעון סער.

אפרים סנה: פחות או יותר סיימנו את השיבוץ.

אפרים סנה: אני מעוניינת לעשות את הכל בהסכמה ועד שלא אשב עם כולם ואסכם את כל הדברים, לא אביא את זה.

אפרים סנה: אנחנו נעבור לנושא השני בסדר היום: בקשתו של חבר הכנסת דני נווה לפטור מחובת הנחה את הצעת חוק ביטוח בריאות ממלכתי (תיקון – תוספת קבועה לסל שירותי הבריאות – טכנולוגיות רפואיות חדשות, תרופות, מכשור ושיטות טיפול), התשס"ו – 2006 (פ/178/17).

דני נוה: הונחה על שולחן הכנסת הצעת חוק לעדכון קבוע של סל התרופות.

דני נוה: אני מניח שחבריי יסכימו איתי שברמה המוסרית אין נושא חשוב יותר על סדר יומה של מדינת ישראל, בימים אלה, מאשר הנושא של התוספת לסל התרופות.

דני נוה: יש בעניין הזה לא מעט אנשים שמביעים את דעתם ומחפשים פתרונות.

דני נוה: אני חושב שיש לנו כאן היום, ככנסת, הזדמנות לומר לשובתי הרעב, שאגב נמצאים איתנו היום בוועדה, להסתכל - - - היו"ר רוחמה אברהם: אנחנו מקדמים אתכם בברכה ומאחלים לכם אריכות ימים ובריאות שלמה.

דני נוה: לומר להם בצורה ברורה, שהכנסת לא מתעלמת מהמצוקה והכנסת עושה מעשה.

דני נוה: הצעת החוק הזאת לא מהווה פתרון מיידי לכל המצוקות, אבל היא בהחלט צעד חשוב מאוד, שיביא לכך שסל התרופות שלנו יתעדכן מידי שנה על בסיס קבוע, החל מהשנה, לפחות בשיעור של 2%, שהם כ-400 מיליון שקל.

דני נוה: אגב, אני שמח שהממשלה החדשה הכניסה לקווי היסוד שלה התייחסות מפורשת, שאומרת שהממשלה תאמץ מדיניות של עליה ראויה בסל הבריאות החל משנת 2007.

דני נוה: דובר על עדכון קבוע, שזאת נוסחה בעייתית, אבל אני לא אכנס כרגע לנוסחה הספציפית שמופיעה בקווי היסוד.

דני נוה: אני אומר בואו נעשה את זה כבר מעכשיו, משנת התקציב 2006.

דני נוה: המצוקה ברורה לכולם.

דני נוה: לא בכדי קיבלה ועדת הכנסת את הסמכות, על פי תקנון הכנסת, לאשר פטור מחובת הנחה.

דני נוה: אם בנושא כזה אנחנו נאמר לציבור, לשובתים ולחולים: "נחכה 45 יום", זאת תהיה בושה.

דני נוה: זה לא עניין פוליטי, זה לא עניין מפלגתי.

דני נוה: להפך, אני מברך את הממשלה, שהיא הממשלה הראשונה ששמה את זה בקווי היסוד שלה.

דני נוה: בואו נעשה בעניין הזה מעשה – נאשר היום פטור מחובת הנחה ונאמר לחולים, ככנסת וכנבחרי ציבור, שאנחנו עושים מעשה ומקדמים כבר ממחר את הצעת החוק הזאת.

יובל פרידמן: אני רפרנט בריאות באגף התקציבים באוצר.

יובל פרידמן: חוק ביטוח בריאות ממלכתי לא קבע מנגנון עדכון קבוע מתוך כוונה שהדבר יהיה נתון לשיקול דעת וסדרי עדיפויות תקציביים של הממשלה.

יובל פרידמן: כמו שהממשלה לא קבעה כללי יסוד, וודאי שאין לקבוע את זה בחקיקה.

יובל פרידמן: היה ועדת אמוראי שבחנה את מערכת הרפואה בישראל וקבעה שהנושא הזה ייקבע בסדרי עדיפויות.

יובל פרידמן: אני לא חושב שנכון לסטות מזה גם במקרה שלנו.

יובל פרידמן: היו"ר רוחמה אברהם: אני פותחת את זה לדיון.

יובל פרידמן: נרשמו כמה חברי כנסת - - -

אסף אלון: אני מבקש את רשות הדיבור.

אסף אלון: היו"ר רוחמה אברהם: אני אאפשר לך את רשות הדיבור למרות שזאת חריגה ממנהגנו לתת קודם לחברי הכנסת להתבטא.

אסף אלון: אני אחד משובתי הרעב מאז יום ראשון הקודם.

אסף אלון: לפני כשבוע רופא הכנסת המליץ לי לשים טיפה מלח בפה בוקר וערב.

אסף אלון: אני רוצה לומר שאם מדובר על פתרון שהוא פתרון לטווח ארוך, צריך לבדוק את זה.

אסף אלון: אם הפתרון הוא לשנת 2006 ויתחיל מעכשיו, זה יהיה טוב.

אסף אלון: אבל, אם הפתרון הזה לא יכלול את כל התרופות, ואם הפתרון הזה לא ייקח בסיס פלוס, זה לא יהיה טוב.

אסף אלון: אם זה לא יכלול את שתי התרופות שאנחנו נלחמים עליהן, את אותם 70 מיליון לכל השנה, כלומר, 30 מיליון לחצי שנה הזאת, זה לא טוב.

אסף אלון: מדובר בתקציב של גננות בכנסת, אולי, לשנה.

אסף אלון: אנחנו נמצאים כאן ואני מאוד מודה לחבר הכנסת דני נווה שמנסה לעזור ולעוד הרבה אנשים שמנסים לעזור, אבל זה לא יעזור לנו.

אסף אלון: אנחנו מבקשים שיהיה ברור, שיהיה כתוב אצלכם שאנחנו מבקשים, עוד היום, את הפתרון לתרופות שלנו.

אסף אלון: זה ניתן ואין שום בעיה להחליט על זה כבר היום.

אסף אלון: אני מכיר תקדימים בעבר, כולל תקדימים של ראשי ממשלה קודמים שלקחו את ההחלטה בידיהם ואישרו דברים.

אסף אלון: ההומלצ שניתנהה על ידי ועדת סל הבריאות, מעוותת לחלוטין ומקפחת אותנו לחלוטין.

אסף אלון: זאת המלצה, והמלצה אפשר לקפל ולזרוק לזבל.

אסף אלון: תודה רבה לכם.

אסף אלון: היו"ר רוחמה אברהם: תודה רבה לך ורפואה שלמה.

אביגדור יצחקי: אני רוצה לשאול את אסף שאלה.

אביגדור יצחקי: האם אתה מבין שהתיקון הזה לא עוזר לכם בגלל החלטת ועדת הסל?

אביגדור יצחקי: בנוסף, שמעתי אתמול את פרופסור רביצקי, שהיה אתמול אצלכם.

אביגדור יצחקי: הוא מקובל כאן על כולם כאיש ישר, הגון ואמין והוא אמר את המשפט הבא בטלוויזיה, שלי היה קשה לשמוע אותו.

אביגדור יצחקי: הוא אמר שאם תביאו שני אונקולוגים שיגידו שזאת באמת תרופה שיש בה יעילות ויש בה מוכחות, הוא כחבר ועדת הסל, ימליץ לקבל החלטה אחרת.

אביגדור יצחקי: מה אתם עונים לזה?

אסף אלון: פרופסור רובינזון, יושב ראש המועצה לאונקולוגיה ויו"ר האגודה למלחמה בסרטן, בדעה מוחלטת לטובת התרופות הללו.

אסף אלון: הוא גיבש את דעתו וגם הבהיר אותה לוועדת סל הבריאות.

אסף אלון: זה מה שנאמר לנו.

אסף אלון: ביום א' הוא נשמע בגלי צה"ל.

אסף אלון: הוא עלה לשידור ודיבר על התרופות הללו כתרופות מצילות חיים.

אסף אלון: המושג של תרופות "מאריכות חיים" או "מצילות חיים" נולד רק עבורינו מאחר ובשום פרוטוקול רפואי אחר, כאשר יש חולה לב, אף אחד לא בודק אם הדברים שנותנים לו או מכניסים לו, יגרמו להארכת חיים או למוות.

אסף אלון: כאשר מישהו מגיע במצב קשה לבית חולים אף אחד לא אומר לו: "תשכב בצד, לך תמות".

אסף אלון: כשמישהו צריך טיפול, הוא צריך לקבל טיפול.

אסף אלון: אין אפשרות לקחת אנשים ולהגיד להם: "אתם תחיו רק 3, 6, 7, 15 חודשים".

אסף אלון: תרופת ה"אווסטין" היא שנתיים בעולם ובארץ.

אסף אלון: ה"ארביטוקס" קיימת שנה.

אסף אלון: אין עליהם מדדים לאורך זמן, אבל אפשר לקבל מדדים מבתי חולים.

אסף אלון: ואני יכול להביא לך מספיק אונקולוגים בכירים שיתנו תימוכין לזה.

אביגדור יצחקי: האם אתה מבין שההצעה הזאת לא מביאה לכם מזור?

דני נוה: היא יכולה להביא מזור.

דני נוה: אם ועדת הסל תקבל אמצעים כספיים נוספים, ועדת הסל תוכל - - - אם אתה מחפש איך להכשיל – תכשילו.

דני נוה: התפקיד שלנו זה לחפש איך לעזור לחולים.

אביגדור יצחקי: התפקיד שלנו זה לעזור לאנשים הללו, זה התפקיד שלנו.

דני נוה: כשר בריאות הבאתי כסף לסל התרופות יותר מאשר כל אחד, אז אל תטיף מוסר.

דני נוה: אתה יושב פה כנציג הקואליציה כדי למצוא תירוצים איך להכשיל את זה?

דני נוה: תסתכל עלי בעיניים ותכשיל את זה.

דני נוה: היו"ר רוחמה אברהם: הנושא הוא רגיש וכאוב ואין בחדר חבר כנסת שכואב לו יותר וחבר כנסת שכואב לו פחות.

דני נוה: לכן, אני מציעה, חבר הכנסת נווה, שכפי שאפשרתי לך להציג את העמדה שלך, נאפשר לכל אחד מחברי הכנסת להביע את דעתו.

דני נוה: כולנו כאן מסכימים שלכולנו אכפת ממה שקורה.

אסף אלון: אני רוצה לענות לשאלתו של חבר הכנסת יצחקי.

אסף אלון: אנחנו לא יודעים את כל פרטי ההצעה של חבר הכנסת נווה.

אסף אלון: אנחנו לא פוליטיקאים ולא מכירים את כל הסוגיות שמופיעות בכל ההצעות.

אסף אלון: אבל אם הדבר הזה ייתן מענה לתוספת לסל, שהוא כרגע קבוע, כלומר ניתן לעבור את ה-2%, שזה 400 מיליון לשנה, אם הדבר הזה הוא כתוספת לבסיס הקבוע של הסל, זה יכול לתת מענה בשיעור אולי של 700-800 מיליוני שקלים, ואז זה ייתן מענה מסוים, לא בטוח.

אביגדור יצחקי: השנה יש תוספת של 310 מיליון שקל.

דני נוה: זה לא כולל את התרופות האלה.

אביגדור יצחקי: ברור שגם העלאה של 400 מיליון שקל לא מכניסה את זה פנימה, זה צריך להיות ברור.

מוחמד ברכה: יש לי הצעה לגבי סדר היום של הדיון.

מוחמד ברכה: אני חושב שהדיון הוא לא על מהות החוק אלא על הדחיפות ועל שחרור מחובת הנחה.

מוחמד ברכה: אין ספק, סביב השולחן, שיש דחיפות, יש רצון לקדם דברים.

מוחמד ברכה: אם יצטרכו לעשות שינויים בהצעת החוק של חבר הכנסת נווה, הם יוכנסו בוועדה.

מוחמד ברכה: ועדת הכנסת לא יכולה לעמוד במקום ועדת העבודה והרווחה, שתיכנס לעובי הקורה.

מוחמד ברכה: לכן אני מציע לקצר את התהליך ולשאול האם יש דחיפות למהלך כזה.

מוחמד ברכה: אני חושב שיש דחיפות מהמעלה הגבוהה .

מוחמד ברכה: היו"ר רוחמה אברהם: אני מקבלת את הערתך ולכן כל אחד מחברי הכנסת יתייחס לנושא הפטור מחובת הנחה.

יעקב מרגי: גברתי היושבת ראש, חבריי חברי הכנסת.

יעקב מרגי: אני מקדם בברכה את החולים בברכת רפואה שלמה.

יעקב מרגי: אני מקווה שבעייתם תיפתר, אבל אני חייב לומר, באותה נשימה, שחייבים אחת ולתמיד לפתור את המחזה המביש הזה שכל פעם, בדיוני התקציב, יעמדו פה חולים וישבתו ויאבקו על זכותם לקבל תרופה מצילת חיים כזאת או אחרת.

יעקב מרגי: אני גם מצטער על כך, על הניסיון המביש של עסקנים, של פוליטיקאים, לנצל את המצב.

יעקב מרגי: הרי ידוע והדברים נאמרו בצורה חד משמעית: גם אם ראש הממשלה ושר האוצר ישימו את כל 460 מיליון השקלים, שעליה ממליצה ועדת הסל, התרופה המדוברת לא תיכנס לסל.

יעקב מרגי: לכן אני חושב שצריך להגן ולשמור בקנאות על ההליך החשוב של קביעת סל התרופות.

יעקב מרגי: זה הליך מקצועי, הליך לא פופוליסטי, לא נעים.

יעקב מרגי: היום זה כואב פה, מחר זה כואב שם.

יעקב מרגי: עוד חצי שנה יפתחו טכנולוגיה חדשה, ואנחנו אנה אנו באים?

יעקב מרגי: נעמוד כאן וכל מי שמצדד ייחשב שמציל חיים ומי שיחשוב בצורה רציונאלית, ייחשב אנטי חולים?

יעקב מרגי: לא.

יעקב מרגי: לכן, עם כל הצער ועם כל הרצון להכריז פה הכרזות פופוליסטיות, צריך להגן בקנאות על ההליך של קביעת סל התרופות בוועדת סל התרופות.

יעקב מרגי: ההליך הוא מקצועי - - -

אורי אריאל: לכן אתה לא מוכן לקצר את הזמן?

יעקב מרגי: עוד לא אמרתי את דעתי.

יעקב מרגי: יש שאלה חשובה בנושא קביעת סל התרופות.

יעקב מרגי: יש דיון שעדיין לא הוכרע ורוב הרופאים, רוב המומחים, וההסתדרות הרפואית אומרים שיכול להיות שצריך לעשות רפורמה ולקבוע קטגוריות בסל התרופות.

יעקב מרגי: יכול להיות שתרופות מניעה של היום יצילו אותנו ממחזות כאלה בעוד 10 שנים.

יעקב מרגי: מי אמר שזה יותר חשוב או פחות חשוב?

יעקב מרגי: לכן, יכולתי לעמוד פה ולהתייפף ולומר שצריך לקצר וצריך לעשות, אבל זה לא מביא תרופה וזה לא מביא מזור.

יעקב מרגי: נכון שחשובה הדחיפות, ואם יש פה חברים אמיצים שרוצים לפתור את בעיית החולים, אני זורק פה כפפה, תרימו אותה:

יעקב מרגי: הגיע הזמן לפתוח לציבור את הליך רכישת התרופות, את הליך היחצנות של חברות התרופות עם קופות החולים, את פערי התיווך.

יעקב מרגי: שיגלו לנו בכמה הם רוכשים את התרופות.

יעקב מרגי: הגיע הזמן.

יעקב מרגי: כולנו פה, כנבחרי ציבור, מעלימים עין ושותקים.

יעקב מרגי: בקדנציה הקודמת הושתקתי פה: "מה פתאום אתה נוגע בתפוח אדמה לוהט?".

יעקב מרגי: אז כדאי, אחת ולתמיד, שיבינו שהמגרש הוא לא פה.

יעקב מרגי: הגיע הזמן שיבדקו את קופות החולים וחברות התרופות, איך מתנהל כל שוק התרופות בארץ.

יעקב מרגי: תודה.

קולט אביטל: אני חושבת, ברמת העיקרון, שהחוק של דני נווה נכון וצודק.

קולט אביטל: צר לי שלא הציע אותו כשהיה שר הבריאות.

דני נוה: הצעתי ותמכתי בו וחבל שאת לא מדייקת בעובדות.

דני נוה: אני תמכתי בו לאורך כל הזמן.

אפרים סנה: דחיתם פעם אחר פעם.

אפרים סנה: די מספיק.

אפרים סנה: שנה אחרי שנה ביבי דחה את זה.

דני נוה: אני הבאתי לסל הבריאות יותר מאשר כל אחד אחר.

אפרים סנה: ביבי דחה שנה אחרי שנה, שנה אחרי שנה.

דני נוה: תפסיק לעשות את הפוליטיקה הקטנה הזאת, בושה.

דני נוה: אני הבאתי לסל יותר מאשר כל אחד אחר.

דני נוה: היו"ר רוחמה אברהם: חבר הכנסת סנה אני קוראת אותך לסדר.

דני נוה: חבר הכנסת נווה, אני קוראת אותך לסדר.

דני נוה: 385 מיליון שקל, פוליטיקאי קטן.

דני נוה: תפסיק להיות פוליטיקאי קטן.

דני נוה: אני הבאתי לסל יותר מאשר כל אחד אחר.

דני נוה: היו"ר רוחמה אברהם: חבר הכנסת נווה פעם ראשונה.

דני נוה: תתביישו לכם.

אפרים סנה: מה הדבר הזה?

דני נוה: בושה.

אפרים סנה: איפה היית?

דני נוה: הבאתי יותר מאשר כל שר אחר.

דני נוה: איפה הייתי?

דני נוה: שר הבריאות הייתי.

דני נוה: תתבייש לך.

דני נוה: יותר מאשר כל שר בריאות אחר הבאתי לסל.

דני נוה: תתבייש לך, מטיף לי מוסר.

דני נוה: היו"ר רוחמה אברהם: אני קוראת אותך לסדר פעם שניה, חבר הכנסת דני נווה.

דני נוה: נלחמתי על זה יותר ממך.

דני נוה: תתבייש לך.

דני נוה: היו"ר רוחמה אברהם: קראתי לך לסדר כבר פעם שניה, חבר הכנסת דני נווה וזה לא יכול להיות - - - כל הסיטואציה הזאת של ההתפרעות המילולית הזאת, לא יכולה להתקיים כאן.

דני נוה: אני מתנצלת.

דני נוה: אני פשוט אפסיק את הדיון אם עוד פעם אחת ההתפרצות הזאת, המילולית, תהיה כאן.

דני נוה: אני לא מוכנה לזה.

דני נוה: כולנו כאן נתנהל וכל אחד יקבל את תורו לדבר, אבל אני לא מוכנה להתנהלות הפופוליסטית הזאת.

דני נוה: ואם אנחנו עושים את זה לעיני המצלמות, אני אבקש מהתקשורת לצאת.

דני נוה: ולכן, חבריי חברי הכנסת, אני משאירה בשעה זאת את התקשורת, אבל אם אני אראה עוד התפרצות אחת אז התקשורת תצא, ואולי אז אנחנו נהפוך כאן את הדיון לענייני.

יצחק וקנין: תאמיני לי שהיית עושה טוב אם היית מוציאה מכאן את התקשורת, כי זאת ההצגה הכי טובה בעיר.

גדעון סער: למה להוציא את התקשורת?

גדעון סער: כדי שהממשלה לא תתגלה בקלונה?

קולט אביטל: אני חוזרת: ברמת העיקרון החוק נכון.

קולט אביטל: לצערי, עד שהחוק ייחקק, גם אם אנחנו נפטור אותו עכשיו מהנחה, אני לא חושבת שזה מה שיפתור את הבעיה שלהם.

קולט אביטל: את הבעיה שלהם צריך לפתור עכשיו.

קולט אביטל: לממשלה יש עודפים בתקציב וצריך ללכת על עודפים האלה מייד ובלי תהליך החקיקה הארוך הזה.

גדעון סער: אני אשתדל להתייחס לנושא בצורה עניינית.

גדעון סער: המנגנון של עדכון אוטומטי של הסל הוא מנגנון שקיים במדינות מערביות מסויימות, לא בכולן.

גדעון סער: אני חושב שאם כל אחד כאן היה מצביע על פי צו מצפונו, אז הוא היה תומך בהצעה של חבר הכנסת נווה.

גדעון סער: אבל השאלה היא: האם היו צריכים להצביע לגוף השאלה?

גדעון סער: האם צריך לעדכן ב-2% את סל התרופות מידי שנה?

גדעון סער: גם יו"ר ועדת סל התרופות, כאשר התראיין השבוע, אמר שמבחינתו העניין טמון בהגדלת התקציב הממשלתי.

גדעון סער: גם חבר הכנסת יצחקי ציין, בצדק, שיש דירוג מסוים.

גדעון סער: כלומר, גם אם אתה מגדיל את הסל, כמו כל דבר, יש לו סוף.

גדעון סער: השאלה באמת היא, מהי הקורלציה לעניין התרופות שנוגעות לחולי סרטן המעי הגס?

גדעון סער: ועם זה, יש, כמובן, גם ויכוח של החולים עם ועדת הסל, עליו אנחנו שומעים כל יום באמצעי התקשורת.

גדעון סער: אבל בדבר אחד לא יכול להיות ספק - שתוספת של 2% מצילה חיים.

גדעון סער: בזה לא יכולה להיות מחלוקת.

גדעון סער: בדבר הזה אין ספק.

גדעון סער: קראתי בידיעות אחרונות, איך הויכוח הזה מתפשט גם לחולים במחלות אחרות.

גדעון סער: ואז השאלה שעומדת בפני הוועדה הזאת, בנושא הזה, מהו המסר שהכנסת מעבירה?

גדעון סער: מה המסר שוועדת הכנסת מעבירה?

גדעון סער: נאמר כאן שהדבר כלול בהסכמים הקואליציוניים.

גדעון סער: קודם כל אני רוצה לברך את סיעת העבודה, שכללה הוראות מהסוג הזה.

גדעון סער: אני רוצה גם לברך את דני נווה שעשה מאבקים, אותם אני זוכר היטב, למען הגדלת הסל וגם היו לו הישגים בעניין הזה, בוודאי בתקציב 2005.

גדעון סער: אתם באים ואומרים: הדבר הזה קיים מ-2007.

גדעון סער: יש ויכוח האם ההגדלה הנומינאלית שכלולה בהסכם הקואליציוני היא בגדר 2%?

גדעון סער: כי יש טענה חזקה מאוד שבפועל היא הרבה פחות, כי היקף סל הבריאות הוא הרבה יותר מזה.

גדעון סער: למה לא לעשות את זה ב-2006?

גדעון סער: איזה טעם טוב יש לא לעשות את זה ב-2006?

גדעון סער: ההסכמים הקואליציוניים אמנם התייחסו ל-2007 אבל הכנסת לא רואה את המצוקה מצד אחד ואת העודפים התקציביים שמצטברים כדי להגיד: אני יכולה לעשות את המהלך הזה כבר ב-2006?

גדעון סער: אני רוצה להגיד לכם, חברי הקואליציה, שנבחרו: כפי שאמר חבר הכנסת וקנין, הליכוד קיבל מכה בגלל הנושא החברתי.

גדעון סער: האמינו לי, אם תפעלו בעניין הזה בלי רגישות ציבורית, מהר מאוד תראו את התוצאות גם אתם.

גדעון סער: מהר מאוד.

גדעון סער: כי אתם, סיעת ש"ס, הגימלאים ומפלגת העבודה, הנפתם את הדגלים האלה במערכת הבחירות ולכן אני אומר - - - אגב, גם העניין עצמו בשלב מסוים קודם בקדנציה הקודמת, אבל בואו נחשוב עכשיו, בסוף הישיבה - - - יכולתי לנצל את הדיון ולהתנצח ולדבר בנימה פולמוסית.

גדעון סער: אתם תעשו הרבה יותר בתבונה, מבחינתכם, מבחינת השולחים שלכם לבית הזה, אם תצביעו בעד ההצעה הזאת כי זאת הצעה שאתם יודעים שהיא נכונה ואתם יודעים שאין סיבה עניינית לא לתמוך בה.

גדעון סער: אם יש מקרה, מכל המקרים שמגיעים לוועדה הזאת, שהשיקול שלנו לפטור מחובת הנחה הוא שיקול של דחיפות, זה בדיוק המקרה הזה של סל התרופות.

יורם מרציאנו: אני חושב שכל המציל נפש בישראל כאילו הציל עולם ומלואו.

יורם מרציאנו: אני חושב שזה אחד הדיונים שבו אין שמאל ואין ימין ואנחנו כולנו מאוחדים סביב הדעה שצריך לתת פתרון לחולי הסרטן שנמצאים איתנו כאן.

יורם מרציאנו: הדבר האחרון שהיינו שהייתי רוצה זה להפוך את המאבק של חולי הסרטן למאבק פופוליסטי.

יורם מרציאנו: זהו הדבר האחרון שאנחנו כפוליטיקאים כאנשי ציבור צריכים לנהוג כך.

יורם מרציאנו: אני חושב שאין ממשלה בישראל, אני לא מאמין לזה, שמתאכזרת ורוצה להתאכזר לחולי סרטן.

יורם מרציאנו: אני לא מאמין בזה.

יורם מרציאנו: אמרתי גם לחולי הסרטן, כשהייתי אצלם, שאח של אמא שלי חולה במחלה הזאת ואנחנו רואים את זה בבית יום יום ומתמודדים עם זה בבית יום יום ומכירים את העניין מקרוב.

יורם מרציאנו: אנחנו יודעים כמה זה פוגע, לא רק בחולה עצמו אלא במשפחה כולה.

יורם מרציאנו: יש הסכם קואליציוני, ושמעתי את חברי גדעון סער מברך את מפלגת העבודה שדאגה להכניס את זה במסגרת ההסכמים הקואליציוניים.

יורם מרציאנו: יש פה פער של חצי שנה.

יורם מרציאנו: במקום גם אם נקבל פטור מהנחה ונעביר את הצעת החוק, עדיין ייקח חודש ימים להעביר את זה.

יורם מרציאנו: אני חושב שהממשלה, ואני פונה ליושב ראש הקואליציה, כחבר בקואליציה ומבקש ממנו: "בוא נפסיק עם הברברת, בוא נפסיק עם הדיבורים, בוא נתכנס מייד כדי לתת פתרון.

יורם מרציאנו: להגדיר זאת כך שהממשלה היא זאת שתביא את זה כבר בשבוע הבא לכנסת כדי להפסיק את הסבל הנוראי של החולים, כמו אסף אלון שיצא מפה ועוד מעט מתמוטט".

גדעון סער: אני אומר לך שהיא לא תביא.

גדעון סער: אם היא תביא אני אהיה מופתע.

גדעון סער: אם אני אופתע אז אתנצל שאמרתי שהיא לא תביא.

גדעון סער: אני אומר לכם, היא לא תביא.

יורם מרציאנו: גדעון, אני מאוד מעריך אותך, תן לי לסיים את דברי.

קולט אביטל: יש עודפים.

ראובן ריבלין: את לא יכולה להגדיל את יעד ההוצאה.

יורם מרציאנו: כמו שאמרתי, אני קורא לממשלה להעלות את זה בישיבת הממשלה הבאה ולהביא את זה כבר ביום שני כהצעת ממשלה לסדר היום.

יורם מרציאנו: אז נפתור את זה ואני בטוח שהכנסת כולה תצביע בעד ההצעה שהממשלה תביא, כי כולנו מאוחדים סביב העניין הזה.

יורם מרציאנו: אני גם רוצה לומר ליו"ר ועדת הסל, מרדכי שני: "תגמיש גם את לבך בעניין זה".

אביגדור יצחקי: אפשר לחשוב שהוא הקובע, הוא לא לבד שם.

יורם מרציאנו: אביגדור, אני אומר את דעתי.

יורם מרציאנו: אני מדבר בשמי.

יורם מרציאנו: אביגדור, אני קורא לך כיושב ראש הקואליציה, אני אצביע עם הקואליציה, ואני קורא לך להביא את זה לממשלה ביום ראשון.

יורם מרציאנו: כי אם לא, תמיד גם יש יום שני.

יורם מרציאנו: ואז אחר כך, אף אחד לא יבוא בטענות.

יורם מרציאנו: היו"ר רוחמה אברהם: תודה רבה חבר הכנסת מרציאנו, חבר הכנסת ברכה.

מוחמד ברכה: בהמשך לדבריו של חבר הכנסת מרציאנו.

מוחמד ברכה: גם אם הממשלה תביא הצעת חוק בשבוע הבא, זה עדיין לא אומר שלא צריך לקדם את ההצעה הזאת.

מוחמד ברכה: אני חושב שיש מקום לקבל את הצעת החוק הזאת.

מוחמד ברכה: אם הממשלה תביא הצעת חוק אחרת, אולי קולעת יותר, אני לא חושב שחבר הכנסת דני נווה יעמוד על אמות הסיפין שדווקא זה מה שיהיה.

דני נוה: אני אברך על זה.

מוחמד ברכה: ולכן, גם אם הממשלה תודיע היום, באופן הכי רשמי, שהיא מביאה, זה עדיין לא אומר שוועדת הכנסת פטורה מלתת את דעתה על דחיפות העניין ושצריך לקדם אותו.

מוחמד ברכה: דבר שני.

מוחמד ברכה: אתמול דיברו על תיקון יעד הצמיחה ל-5% ומשהו.

מוחמד ברכה: יופי, זה מצויין.

מוחמד ברכה: איך אפשר לעשות את זה?

מוחמד ברכה: אפשר לשנות גם את יעד ההוצאה, חבר הכנסת ריבלין.

אביגדור יצחקי: יש חוק שאומר שיעד ההוצאה לא יכול לגדול ביותר מ-1%.

אביגדור יצחקי: אין לו שום קשר להכנסות.

אביגדור יצחקי: בלי עין הרע יש לנו גם איזה 100 מיליארד דולר חובות.

ראובן ריבלין: זה לא היה כתוב בלוחות הברית.

מוחמד ברכה: גם הנושא של עדכון הסל בוועדת הסל וגם הנושא של שימוש ברזרבות, שהציעה חברת הכנסת קולט אביטל, וכל צעד אחר, לא צריכים לבוא במקום מה שמועלה כאן.

מוחמד ברכה: שאפשר לדון בבכל הנושאים הללו לעומק בוועדת העבודה הרווחה והבריאות.

מוחמד ברכה: אני מתקומם, גברתי היושב ראש, על כך שהדיון בעניין הזה, בימים האחרונים, הולך לפתרונות של השוק הפרטי.

מוחמד ברכה: מי שיכול להפריט את המחלה ואת החולים שיפריט את השירות.

מוחמד ברכה: אבל אי אפשר להביא את האנשים לפינה כל כך מבישה ומשפילה, שכאילו המדינה מושכת את ידיה מכל העניין וצריך לחכות להון הפרטי ולבעלי ההון שייראו כצדיקי הדור ויבואו לטפל בעניין הזה נקודתית.

מוחמד ברכה: זאת האחריות שלנו כאן, של המדינה ושל הכנסת, ולכן אנחנו כאן צריכים לקבל את ההחלטה.

מוחמד ברכה: אני אומר לכם, אני לא חושב שיש כאן אדם אחד שאין לו מצפון.

מוחמד ברכה: אם הצעת החוק הזאת יכולה לקדם אפילו במילימטר אחד את העניין, אנחנו נהיה באמת חסרי מצפון וחסרי חוש של אנושיות אם לא ניתן לקדם את זה.

מוחמד ברכה: תעזבו את השיקולים הקואליציוניים.

מוחמד ברכה: אם תביאו תחליף בעוד יומיים שלושה, כולנו רק נסמוך ידינו על העניין הזה.

מוחמד ברכה: אבל בואו לפחות נאותת משהו, שהכנסת לוקחת את התפקיד בידיה, לוקחת את הדאגה בידיה.

מוחמד ברכה: למה לעמוד על פורמליסטיקה של עוד יום ועוד יומיים ועוד שבוע ועוד שבועיים?

מוחמד ברכה: היו"ר רוחמה אברהם: חבר הכנסת סנה ואחריו חבר הכנסת ריבלין.

אפרים סנה: היות שהשובתים טרחו להגיע לכאן היום אני רוצה שנדייק במספרים.

אפרים סנה: הסכום האחרון שוועדת הסל אישרה היה 464 מיליון שקל.

אפרים סנה: זה כמעט 2%.

אפרים סנה: אבל צריך לדעת את האמת.

אפרים סנה: האווסטין והארביטוקס, שאותם מבקשים החולים, לא מופיעים שם.

אפרים סנה: לפי החלטת ועדת הסל הם רחוקים מאוד בתור.

אפרים סנה: היות וגם בין הרופאים ישנם חילוקי דעות, אני רוצה ליידע את הוועדה, שפניתי לשר הבריאות ואמרתי שלו שרק כדי להפסיק את הסבל של האנשים ששובתים רעב, נביא את ששת או שבעת האונקולוגים הבכירים במדינה, בלי פקידים, בלי אנשי ממשלה, בלי אנשי אתיקה – רק אנשי המקצוע.

אפרים סנה: הם יניחו בפני השר המלצה רפואית מקצועית טהורה, מה מידת הסיוע שהתרופות האלה נותנות.

אפרים סנה: או שהן יעילות או שלא, אבל מישהו מקצועי צריך פה להגיד את דברו באמירה שמנותקת מכל החישובים התקציביים.

אפרים סנה: אני אומר זאת בגלל שהיו פה שובתי הרעב, חולי המעי הגס, וצריך להגיד את הדבר הזה בצורה הברורה.

אפרים סנה: גם אם יתקבל הרגע תוספת של 2%, שזה בערך 450 מיליון שקלים, זה לא פותר להם את הבעיה.

אפרים סנה: כך שאת זה לפחות כדאי שנדע.

אפרים סנה: עכשיו לעצם הדיון הזה, שהוא דיון פרוצדוראלי.

אפרים סנה: אני מבקש את תשומת לבו של מזכיר הכנסת: אריה, לא יכולה להיות בכנסת איפה ואיפה לגבי חברי כנסת, ואני אומר במה מדובר.

אפרים סנה: אני הגשתי הצעת חוק זהה, לפני הצעת החוק של דני נווה.

אפרים סנה: רישום הגשתה לכנסת הוא לפחות 24 שעות לפניו.

אפרים סנה: בתהליך נפלא מבינתי, קודם הטיפול של מנגנון הכנסת בהצעת החוק של דני נווה והוא הגיע היום הנה עם מספר "פ", בשל להנחה ולקיצור או ביטול חובת ההנחה.

רוחמה אברהם-בלילא: מתי אדוני הניח את הצעת החוק שלו?

אפרים סנה: ביום השבעת הכנסת.

ראובן ריבלין: האמת שזה דבר שולי.

ראובן ריבלין: ברגע שנקבל החלטה היא תחול גם על ההצעה שלך.

רוחמה אברהם-בלילא: חבר הכנסת סנה טוען אחרת.

רוחמה אברהם-בלילא: איך יתכן שהצעתו, שהוגשה לפני כשלושה שבועות, עדיין לא קיבלה "פ".

רוחמה אברהם-בלילא: יש לו שאלה למזכיר הכנסת ומן הראוי - - - חבר הכנסת סנה טוען שהוא הניח הצעה זהה ביומה הראשון של הכנסת והוא טוען:

רוחמה אברהם-בלילא: איך יכול להיות שחבר הכנסת דני נווה, שהניח אך לפני יומיים, את הצעת החוק, כן קיבלה "פ", והצעתו שהונחה לפני כשלושה שבועות עדיין לא קיבלה "פ"?

אריה האן: אני צריך לבדוק את זה, אני לא יכול לענות על זה בשליפה.

אריה האן: יכולה להיות טעות גם אצלנו.

אריה האן: בדרך כלל, ברוך השם, בנושא הזה עד היום לא היו טענות.

אריה האן: זה יכול לקרות, יכולה להיות טעות אנוש.

אריה האן: אני אבדוק את זה ואם אכן יתברר שחבר הכנסת סנה הגיש לפני חבר הכנסת נווה , אני מציע לקחת את ה"פ" של חבר הכנסת נווה ולקרוא לו מספר 2 ולתת לך מספר 1.

אריה האן: בכל מקרה אני אבדוק את זה.

אפרים סנה: לכן אני אומר:

אפרים סנה: דיון צריך להיות בכל הצעות החוק.

אריה האן: מאה אחוז, זה אוטומטי לפי התקנות.

רוחמה אברהם-בלילא: חבר הכנסת ריבלין בבקשה.

ראובן ריבלין: גברתי יושבת הראש.

ראובן ריבלין: סדרי עדיפות בתקציב נקבעים על ידי הממשלה.

ראובן ריבלין: היכולת של הכנסת להתערב בסדרי עדיפות היא רק בדרך של חקיקה.

ראובן ריבלין: הואיל והכנסת הבינה שהיא לא יכולה להתערב בסדרי עדיפויות, אלא אם כן יש רוב מוחץ של חברי הכנסת, קבענו חוק, שאי אפשר לאשר אלא אם כן 50 חברי כנסת, בכל אחת ואחת מהקריאות, מאשרים את החוק.

ראובן ריבלין: ולעניין עצמו.

ראובן ריבלין: שלא תהיה שום אשליה.

ראובן ריבלין: הפתרון המיידי, לכל מי שבמצוקה והוא חסר ישע, לא באה מהכנסת אלא אם הכנסת מבצעת חקיקה.

ראובן ריבלין: זה צריך להיות ברור לאחינו השובתים שמצוקתם רבה.

ראובן ריבלין: קראתי בעיון רב את הודעתו של חבר הכנסת שרוני, יושב ראש ועדת העבודה הרווחה והבריאות, שאומרת שהצעה לסדר יום מתברברת.

ראובן ריבלין: הרי ההחלטה לא תוכל לשנות את סדרי העדיפויות.

ראובן ריבלין: הדרך היחידה לשנות את סדרי העדיפויות היא, כמובן, בחקיקה, וברוב מוחץ של 51 קולות לפחות, בכל שלושת הקריאות.

ראובן ריבלין: לכן צריך להבין: פעמים רבות אנחנו נמצאים פה במצב שאומרים עלינו שאנחנו אטומים: "מה זה?

ראובן ריבלין: הכנסת לא מביעה את דעתה כאשר אנשים זועקים?".

ראובן ריבלין: הכנסת יכולה להמריץ את הממשלה לא על ידי הצעות לסדר, כדי שיהיה עוד פעם דיון וכל אחד יביע את דאגתו, מורת רוחו או אפילו את השגותיו לגבי דרך התנהלותה של הממשלה.

ראובן ריבלין: לפעמים אנחנו יכולים לשמש כמגן ולא לאשר לממשלה תקציב ולהפיל אותה.

ראובן ריבלין: אבל צריך להבין, אנחנו צריכים להבחין פעם אחת מכל הפעמים למען כבודה של הכנסת.

ראובן ריבלין: פעמים רבות כאשר אנחנו לא מתייחסים אומרים שאנחנו אטומים.

ראובן ריבלין: כאשר אנחנו מתייחסים, אומרים שאנחנו פופוליסטים.

ראובן ריבלין: אני מוכרח לומר שפעמים רבות הדברים מעורבים אלה באלה.

ראובן ריבלין: אני חושב שחברי הכנסת נווה וסנה פעלו נכון כדי להמריץ את הממשלה להביע את דעתה, בשעה שהארץ כולה סוערת משביתת החולים.

ראובן ריבלין: אני לא בטוח שגם אישור החוק, כפי שהוא, יביא את המזור לחולים האלה.

ראובן ריבלין: אבל, זה בהחלט יכול להיות הדבר היחידי והאפקטיבי, כדברי חבר הכנסת שרוני.

ראובן ריבלין: הדבר היחידי האפקטיבי, כאשר ועדת העבודה והרווחה תדון בחוק ש-51 חברי כנסת תמכו בו והממשלה תדע שהיא צריכה למצוא את התקציב כי היא מתחייבת.

ראובן ריבלין: כל שר נשבע למלא אחר הוראות הכנסת, החלטותיה, ובוודאי את חוקי מדינת ישראל.

ראובן ריבלין: לכן אני חושב שמי שצועק פופוליסט, יישמר בדבריו.

ראובן ריבלין: ומי שמשתמש בפופוליזם – יזהר במעשיו.

ראובן ריבלין: במקרה זה, אני חושב שהעלאת הנושא בדרך של חקיקה, היא דרך בהחלט מכובדת ודרך ראויה ואני תומך בהצעה בכל לב, ורק בגלל שהדבר הזה עולה בצורה מסודרת על השולחן הציבורי.

ראובן ריבלין: אני מברך אותך, אני חושב שההצעה תהיה הצעה משותפת.

ראובן ריבלין: אני מציע שתחתים למעלה מ-70 כנסת, שנאמר שכולנו רוצים לדון בנושא זה אחת ולתמיד, כי אנחנו לא נוכל לקבוע את סדרי העדיפויות.

ראובן ריבלין: היום, במצב כפי שהוא, כל פתרון שיימצא לחולים, יהיה על חשבון חולים אחרים, או יהיה על חשבון צרכים של חסרי ישע אחרים בעם, כי יצטרכו להוריד או מהחינוך, או מהביטחון, או מהרווחה, או מהבריאות.

משה שרוני: או מהרזרבות.

ראובן ריבלין: שרוני, אני רואה איך אתה קולט את העניינים.

ראובן ריבלין: עוד 4 חודשים נדבר על הרזרבה.

ראובן ריבלין: כל אחד אומר "הרזרבה".

ראובן ריבלין: הרזרבה נגמרה, אין.

ראובן ריבלין: מצאה שרת החינוך, לגבי עניין שבתוך המשרד, 40 מיליון.

ראובן ריבלין: פה זה לא 40 מיליון, פה זה 40 מיליון לחודש.

ראובן ריבלין: אין פה רזרבות.

ראובן ריבלין: פה זה עניין עקרוני לחלוטין.

ראובן ריבלין: אני מאוד מודה לך גברתי.

אביגדור יצחקי: תודה גברתי היושבת ראש.

אביגדור יצחקי: אני מוכרח לומר שמוטלת עלי אחריות כבדה מאוד, ואולי יש כאלה שמסוגלים לכך, להחליט בין חולה לחולה.

אביגדור יצחקי: זאת אחריות, שאני מודה ומתוודה, שאני לא יכול לקחת על עצמי.

אביגדור יצחקי: אין לי את הידע, אין לי את הניסיון, אין לי את ההכרה.

אביגדור יצחקי: מאיפה אני יודע אם זה נכון או לא נכון?

אביגדור יצחקי: אני, לעומת אחרים, הולך לדבר עם חברי ועדת הסל ומקיים איתם שיחות ארוכות.

אביגדור יצחקי: אומרים לי חברי ועדת הסל, שגם בתוספות הרבה יותר גדולות, לא יהיה מקום לתרופות האלה.

אביגדור יצחקי: אני אסביר למה הם אומרים את זה.

אביגדור יצחקי: הם אומרים שמדובר כרגע בהארכת חיים.

אביגדור יצחקי: יש כאלה שימשיכו לחיות הרבה שנים, אבל הם טוענים שזה כן בגלל התרופה או לא בגלל התרופה.

אביגדור יצחקי: מדובר כרגע בהסכמה כזאת או אחרת לשלושה או ארבעה חודשים.

אביגדור יצחקי: זה נורא קשה להחליט החלטה כזאת.

אביגדור יצחקי: אני בטוח שילד רוצה לראות את האבא שלו בחיים עוד שלושה חודשים.

אביגדור יצחקי: מצד שני, הם אומרים לי, שהם קבעו סל של 462 מיליון שקל שבתוך הסל הזה נמצאות תרופות להורמון גדילה של ילד בן יומו, שבמקום שיהיה בימי חייו, יהיה ואולי .

אביגדור יצחקי: זה אדם שאיכות החיים שלו אינה כמו של אותו חולה סרטן שמאריכים לו 3 חודשים של גסיסה.

אביגדור יצחקי: אז מה?

אביגדור יצחקי: לי יש יכולת להחליט בין הדברים האלה?

אביגדור יצחקי: יש לך יכולת להחליט בין הדברים האלה?

גלעד ארדן: מה הקשר להצעת החוק, אביגדור?

אביגדור יצחקי: אני אגיד בדיוק למה זה שייך להצעת החוק.

גלעד ארדן: אם יש יותר כסף בסל זה אומר שלוקחים מילדים שצריכים לגדול ונותנים לחולי הסרטן?

אורי אריאל: זה לא קשור לשובתים.

יצחק וקנין: הוא הגון ואמיץ.

יצחק וקנין: הוא שואל שאלות קשות.

אביגדור יצחקי: חבר הכנסת ברכה, אין לך שום יכולת בעולם לחלוק על ועדת סל.

אביגדור יצחקי: שום יכולת בעולם, ואני לא מכיר אף אחד, חוץ מד"ר סנה, שיכול לחלוק על - - -

גלעד ארדן: אנחנו יכולים לעשות גם את זה וגם את זה, ולא או זה או זה.

אביגדור יצחקי: מדובר על איזה מסר יוצא מפה.

גדעון סער: גם ד"ר טיבי נמצא כאן.

אביגדור יצחקי: אני מתנצל, לא שמתי לב.

אביגדור יצחקי: מדובר על איזה מסר יוצא מפה.

אביגדור יצחקי: המסר שצריך לצאת מפה הוא כזה שאנחנו צריכים לפעול על מנת להשלים את קביעותיה של ועדת הסל.

אביגדור יצחקי: זה מה שאנחנו צריכים לעשות.

אביגדור יצחקי: ואם ועדת הסל חושבת שיש היום 462 מיליון שקל, שצריך להביא אותם לתוך הסל, על מנת שהצרכים הכי מהותיים יבוצעו, אז אנחנו צריכים להילחם על הדבר הזה.

אביגדור יצחקי: זה המסר שאנחנו צריכים לצאת מפה.

אביגדור יצחקי: ולא, "אדון מוטקה שני ככה והוא ככה" ולכל אחד יש מה להגיד על ועדת הסל.

אביגדור יצחקי: יושבים שם, חבר הכנסת ריבלין, האנשים שאני מכיר, הכי טובים במדינת ישראל.

אביגדור יצחקי: אין להם שום אינטרס.

אביגדור יצחקי: ואם למישהו יש אינטרס צריך לזרוק אותו משם, אבל אין להם שום אינטרס ואני מאמין למה שהם אומרים.

דני נוה: אתה צודק, אבל בוא ניתן להם כלים לעשות את זה.

אביגדור יצחקי: אני תכף אגיע אליך, חבר הכנסת דני נווה, כי אני חושב שעבדת רבות כדי להכניס כסף לסל התרופות.

אביגדור יצחקי: היית שר בריאות שפעל באמת במרץ גדול והכניס כספים למערכת בריאות.

אביגדור יצחקי: אבל העובדה היא, וזאת עובדה, שבמשך השלוש השנים האלה, גם אני וגם אתה הצענו הצעה כזאת, והיא גם לא התממשה.

דני נוה: אני תמכתי בה ואתה יודע באיזה משרד בירושלים התנגדו לה, לא במשרד הבריאות.

אביגדור יצחקי: בסופו של דבר ההחלטה הזאת לא מומשה.

אביגדור יצחקי: אני מקריא מההסכם הקואליציוני: "הממשלה תאמץ מדיניות של עליה מדודה וראויה בסל הבריאות.

אביגדור יצחקי: החל משנת 2007 יוגדל סל התרופות בשיעור של 4% לשנה, מידי שנה " כתוב 4% ולא 2% לשנה.

אביגדור יצחקי: "שהם לשנה זאת 200 מיליון שקלים".

אביגדור יצחקי: אבל נדמה לי שממשלת ישראל, כבר עכשיו, החליטה על 310 מיליון שקלים, שזה מעל ל-200.

אביגדור יצחקי: זאת אומרת, זה לא ממש מה שכתוב.

אביגדור יצחקי: "ובנוסף, בשנת התקציב 2007, תוסיף הממשלה לסל התרופות תוספת מיוחדת בהיקף של 200 מיליון שקלים לטיפול בצרכים מיוחדים".

אביגדור יצחקי: זאת אומרת, על ה-2% של סל התרופות, יתווספו עוד 200 מיליון שקלים.

אפרים סנה: זה אומר שהתוספת ב-2007, וזה חשוב שהוועדה תדע, תהיה 710 מיליון.

דני נוה: אז למה אתם מחכים ל-2007?

דני נוה: תעשו את זה עכשיו.

אביגדור יצחקי: "במקביל ייבחנו הדרכים לקיום מערכת הבריאות - - - ".

אביגדור יצחקי: אני רוצה לומר את הדברים הבאים: דיברתי אתמול עם שר האוצר.

אביגדור יצחקי: לא דיברתי איתו על לוח הזמנים, אני מוכרח להגיד, אבל הודיע לי שר האוצר שבתקופה הקרובה, ואפשר לדבר עם שרי הממשלה, יעלו את זה בישיבת הממשלה הקרובה, כדי להביא את החוק הזה למימוש כמה שיותר מהר".

רוחמה אברהם-בלילא: אדוני מוכן לחזור שוב על שיחתו עם שר האוצר?

אביגדור יצחקי: שר האוצר אמר לי אתמול - - -

זהבה גלאון: למה זה עומד בסתירה?

אביגדור יצחקי: אני אגיד לך למה.

אביגדור יצחקי: שר האוצר אמר לי, אתמול, שהוא יביא את הצעת החוק הזאת כהצעת חוק ממשלתית, על פי ההסכם הקואליציוני.

אביגדור יצחקי: הוא יביא אותה ויראה גם את המשמעות של זה לגבי 2006.

אביגדור יצחקי: אני חושב שכנסת ישראל וועדת הכנסת צריכות לקרוא לממשלה ללכת ולעשות הכל על מנת לתת לועדת הסל את מה שהיא חושבת שדרוש לה כבר בשנת 2006.

ראובן ריבלין: הצעת החוק הזאת תעזור מאוד למה שאתה מבקש.

אביגדור יצחקי: אני אצביע, גברתי, חברת הכנסת גלאון, כנגד הפטור מחובת ההנחה כי אני לא רגוע בקשר למניעים של הדבר הזה, למרות שאני מעריך מאוד את פועלו של השר לשעבר, נווה.

אביגדור יצחקי: אני חושב גם שהדבר הזה, כרגע, לשובתים לא יתן תרופה, גם לא בהסדר, כפי שנקבע בו, ולכן אני מבקש מהוועדה לדחות את הבקשה לפטור מחובת הנחה.

זהבה גלאון: אני חושבת שההצעה של חבר הכנסת יצחקי, שהממשלה תעשה פעולה, היא הצעה חשובה, רק שהיא אינה עומדת בסתירה לעובדה שיש הפרדת רשויות.

זהבה גלאון: כל מה שאנחנו מבקשים זה פטור מחובת הנחה.

זהבה גלאון: לעיתים קרובות חקיקה של הכנסת משמשת זרז.

זהבה גלאון: אם הממשלה תבוא עם ההצעה שלה, אז יאחדו ויפעלו ביחד.

זהבה גלאון: זה לא עומד בסתירה.

זהבה גלאון: ואם זה מה שהממשלה הולכת ולעשות, אז קל וחומר, נציג הממשלה היה צריך לומר שהוא מכבד את הכנסת, ולמרות שהוא בקואליציה הוא מכבד את ההצעה של חבר הכנסת מהאופוזיציה ומקדם אותה.

זהבה גלאון: אני לא מבינה את ההתנגדות.

אורי אריאל: תודה רבה גברתי יושבת הראש.

אורי אריאל: אני פונה אליך אביגדור, יושב ראש הקואליציה.

אורי אריאל: היות ולכולם כאן אכפת, אל תתייחס לאורך כל הדיון לכך ששובתי הרעב היו פה.

אורי אריאל: בוא נניח שזה לא יעזור להם.

אורי אריאל: נניח שאנחנו מסכימים שזה לא יעזור להם.

אורי אריאל: זה יעזור לאחרים.

אורי אריאל: מה זה הדיון הזה עכשיו?

אורי אריאל: הדיון הוא לא על חולים מסויימים.

אורי אריאל: למה הם היו פה?

אורי אריאל: כי הם שובתים רעב.

אורי אריאל: הכל ברור.

אורי אריאל: אין קשר, יש חולים אחרים, שהם הבאים בתור, שב-2% האלה הם יקבלו את התרופה שמגיעה להם.

אורי אריאל: ואני לא מציע לך, כמו שאתה אמרת, וגם לא לעצמי, לשפוט מיהם.

אורי אריאל: ועדת הסל היא שתחליט מי ייהנה מ-2% התוספת התקציבית הזאת.

אורי אריאל: חוסר הנכונות שלכם, דווקא על הרקע של מה שאתה אומר, ומה שאומר חבר הכנסת סנה, שהגיש הצעת חוק בעניין הזה, והיא נכונה.

אורי אריאל: עכשיו אתם אומרים: לא.

אביגדור יצחקי: 2% זה סל שירותי הבריאות.

דני נוה: זה סל הבריאות.

דני נוה: זה אומר 2%, שזה בערך 450 מיליון שקל.

אביגדור יצחקי: רק לתרופות?

דני נוה: לכל מה שוועדת הסל תקבע.

דני נוה: ועדת הסל מחליט לעיתים גם על טכנולוגיות שאינן תרופות.

דני נוה: בקווי היסוד של הממשלה - - -

אסתרינה טרטמן: טכנולוגיה זה גם סוג של תרופה.

דני נוה: אתם לקחתם מתוך הסל 5 מיליארד שקל.

אורי אריאל: אני שוב חוזר ליושב ראש הקואליציה, כי אני חושב שהמפתח בידך.

אורי אריאל: אתם, שתומכים בעניין הזה.

אורי אריאל: אני אומר לך אביגדור, שזה לא יכול להיות מובן בשום צורה, אם אתם לא מוכנים לדבר אחר.

אורי אריאל: הרי מה הבקשה פה?

אורי אריאל: לתת פטור מחובת הנחה.

אורי אריאל: יכול להיות שהחוק לא יעבור אחרי זה.

אורי אריאל: יכול להיות שהוא יעבור במתכונת אחרת.

אורי אריאל: יכול להיות שהממשלה תביא משהו והיא תרוץ לפני דני נווה.

אורי אריאל: הכל יכול להיות.

אורי אריאל: על מה אתם מתעקשים?

אורי אריאל: תדעו, אתם עכשיו מתעקשים על דבר אחד.

אורי אריאל: שלא נתבלבל, אתם מתעקשים להגיד: "אנחנו לא ניתן למישהו מהאופוזיציה פטור מחובת הנחה".

אורי אריאל: וכל זאת על דבר, שאין פה אף אחד, לא יותר ולא פחות, כולל אתה, כולל חילו וכולל סנה, שמאמינים בעניין זה.

אורי אריאל: זה אפילו לא קריאה ראשונה, אנחנו בטרומית.

אורי אריאל: הרי מה אתם יכולים לעשות?

אורי אריאל: לתת פטור, זה יעלה בשבוע הבא.

אורי אריאל: אתם תדרשו מדני נווה, ובצדק מבחינתכם, לעשות תאום עם הממשלה.

אורי אריאל: אני יכול להעריך שהוא יסכים, לפחות לתקופה מסויימת, אם זאת לא תהיה מריחת זמן, ותרוצו קדימה.

אורי אריאל: אני אגיד לך לפחות את הערכתי: אתם תאלצו לעשות את זה כי זה צודק, כי אתם מאמינים בזה.

אורי אריאל: לא כי אני מאמין בזה אלא כי אתם מאמינים בזה.

אורי אריאל: אני מציע לך אביגדור, בשיא הידידות, תקחו את זה אתם.

אורי אריאל: תנו את הפטור הזה.

אורי אריאל: הפטור הוא עניין טכני, הוא עניין צודק, הוא לא דבר זר, הוא לא בקשה שאין לה מקום.

אורי אריאל: ואתם תריצו את זה בממשלה, כמו שאמרת, מתי שתחליטו.

אורי אריאל: אל תצטיירו בדבר שהוא לא נכון כלפיכם והוא די חמור – לא להסכים לעניין טכני של קיצור.

אורי אריאל: במקום 45 יום, זה ישכב שבוע ימים.

אורי אריאל: מה קרה?

אורי אריאל: מה אתם מתעקשים?

אורי אריאל: זה בלתי מתקבל על הדעת לחלוטין.

אפרים סנה: הערה לסדר.

אפרים סנה: אני רוצה לצאת ממה שאמר קודם חברי יורם מרציאנו.

אפרים סנה: אני מבקש שהממשלה תיקח לעצמה שבוע כדי לשקול שתי אפשרויות: שינוי חקיקתי ברוח מה שאמר לך שר האוצר.

אפרים סנה: בשנה הבאה אנחנו מייעדים 715 מיליון שקלים, והשנה יש 310 מיליון שקלים.

אפרים סנה: לדעתי יש בממשלה לפחות 13 שרים שהם בעד הרעיון הזה, להעביר מההגדלה של 2007, להגדלה ב-2006.

אפרים סנה: ביחד מדובר בלמעלה ממיליארד שקל.

אפרים סנה: בואו נחלק את זה אחרת בין שתי השנים.

אפרים סנה: זה דבר שעושה שכל, הוא יכול להתאים להמלצות ועדת הסל.

אפרים סנה: אביגדור, בוא ניתן לממשלה שהות של שבוע ואת ההצבעה הזאת, על הדבר הפרוצדוראלי, נדחה לעוד שבוע.

זהבה גלאון: יש פה עניין של פרוצדורות של הכנסת.

זהבה גלאון: אם היום נותנים פטור מחובת הנחה, ממילא ההצבעה היא רק בשבוע הבא.

זהבה גלאון: זה לא עומד בסתירה.

אסתרינה טרטמן: לא יעלה על הדעת שחולים שחולים במחלת הסרטן ימותו בגלל כסף.

אסתרינה טרטמן: דרך אגב, זה נכון לא רק לעניין של חולי הסרטן.

אביגדור יצחקי: מי קבע שהתרופה הזאת מצילת חיים?

אסתרינה טרטמן: אני לא הפרעתי לך, אתה לא שמעת אותי.

אביגדור יצחקי: את עכשיו מאשימה אותי כאילו אני לא נותן ידי להצלת חיים.

אסתרינה טרטמן: גם אני יכולה לצעוק, זה לא אומר שמי שצועק צודק, אז תנו לי לדבר בצורה תרבותית.

אסתרינה טרטמן: לא יכול להיות שבמדינת ישראל חולים שחולים במחלת הסרטן ימותו בגלל כסף.

אסתרינה טרטמן: דרך אגב, זה לא נכון רק לגבי מחלת הסרטן, אלא בכלל, אני חושבת שצריך לתת את הדעת בנושא של סיוע רפואי לחולים במדינת ישראל.

אסתרינה טרטמן: זאת מדינה שמצטיירת וידועה כמדינה ששולחת צוותי חילוץ לעולם כולו, סיוע לרעבים.

אסתרינה טרטמן: ההיסטוריה מדברת בעד עצמה ואני מברכת על העשייה הזאת.

אסתרינה טרטמן: אנחנו אמנם מדינה קטנה אבל לזכותנו עומדת עשייה גדולה.

אסתרינה טרטמן: בוודאי ובוודאי שלאזרחים שלנו אנחנו חייבים לדאוג.

אסתרינה טרטמן: לפחות אני, כחברת כנסת, הכלים הפרלמנטרים שעומדים בידיי אינם כלים רפואיים פר-אקסלנס.

אסתרינה טרטמן: נכון שהרופאים המקצועיים הם אנשי סיוע ועזרה, אבל אני, כפרלמנטרית, הכלים שלי הם חקיקה, ובעיקר חקיקה בתחום הכסף.

אסתרינה טרטמן: אין ספק, ויש קונצנזוס סביב השולחן הזה, שעוד כסף לסל יתרום, אם לא לחולה ספציפי זה, אז לאלה שבאים אחריו או לאלה שלצידו.

אסתרינה טרטמן: ועל כך אני מדברת ואני בטוחה שיש בינינו הסכמה בעניין הזה.

אסתרינה טרטמן: לכן אני מדברת ברמה העקרונית על נושא של חקיקה, שזה בעצם הכלי שלנו וזה בעצם התפקיד שלנו כפרלמנטרים.

אסתרינה טרטמן: חבר'ה, אנחנו צריכים להתעסק בנושא חקיקה והכלים שלנו זה חקיקה, בעיקרה בנושאים תקציביים וכספיים.

אסתרינה טרטמן: אני, דרך אגב, תמימת דעים עם מה שאמר חבר הכנסת מרגי שאמר שצריך לבדוק היטב את הנושא של פילוח החברות, אבל לא זה נושא הדיון שלנו.

אסתרינה טרטמן: גם אני מכירה את זה מטרום היותי חברת כנסת.

אסתרינה טרטמן: הנושא הזה כאוב והוא נושא שמצדיק טיפול נקודתי.

אסתרינה טרטמן: מכיוון שזה לא הנושא, אני לא מתעכבת עליו.

אסתרינה טרטמן: כן נכונה היא הצעתו של חבר הכנסת נווה להגדלה של 2% תוספת.

אסתרינה טרטמן: חברים זה עוד 450 מיליון שקלים לסל הזה.

אסתרינה טרטמן: בסל הזה ישנם עוד מרכיבים שיסייעו לאנשים.

אסתרינה טרטמן: אין ספק שכולנו תמימי דעים שיש לנו, וחובתנו לעשות לטובת האוכלוסיה.

אסתרינה טרטמן: וההוכחה, שגם חבר הכנסת סנה הגיש הצעת חוק זהה וגם ידידי, שיושב לשמאלי, חבר הכנסת יצחקי, יושב ראש הקואליציה, שאני מבינה את השיקולים שהוא מציג ואת מה שהוא מציג, קורא לקרוא לממשלה לעשות ולהגדיל את הסל.

אסתרינה טרטמן: זאת אומרת שאין בכלל ויכוח שיש צורך בעשייה בנושא.

אסתרינה טרטמן: פה אני באה ושואלת שאלה תמה: בעצם הוא ביקש פטור מהנחה.

אסתרינה טרטמן: אנחנו מבקשים לקדם ולזרז את התהליך.

אסתרינה טרטמן: למה לא?

אסתרינה טרטמן: למה שלא נושיט יד כדי לעשות את זה בצורה הגיונית, פשוטה, הוגנת ומצפונית ולהקדים את המועד?

אסתרינה טרטמן: ריבונו של עולם, כולנו מסכימים שיש חובת עשייה.

אסתרינה טרטמן: הכלים שלנו בעשייה אלה כלים פרלמנטריים שנוגעים לנושאים כספיים.

אסתרינה טרטמן: למה שנסרב לפטור מחובת הנחה?

אסתרינה טרטמן: למה שלא נקדם את התהליך?

אסתרינה טרטמן: חברים, אני אומרת לכם את זה, ודווקא טוב שאין פה תקשורת.

אסתרינה טרטמן: בשונה מאמירה של חבר כנסת זה או אחר, אני לא מחפשת את התקשורת ואני שמחה שאין פה תקשורת.

אסתרינה טרטמן: אני אומרת לכם שהצבעה נגד מריחה ומדיפה ריח פוליטי מובהק של קואליציה אופוזיציה.

אסתרינה טרטמן: לא לעת הזאת פיללתי, לבוא להיות חברת כנסת בתוך הבניין הזה, ואני חדשה פה, כדי שהשיקולים שמדינת ישראל תקבל, לא יהיו תואמים לצורך של האזרחים ששלחו אותנו הנה.

אסתרינה טרטמן: הם לא יעלו בקנה אחד עם הצורך של הציבור שהביא אותנו לכאן, אלא יהיו תואמים לצרכים קואליציוניים אופוזיציוניים כאלה או אחרים.

אסתרינה טרטמן: לכן אני מצפה ומקווה שחבריי לאופוזיציה ולקואליציה ייתנו יד אחת ויעשו הכל בצורה מצפונית הוגנת ויתמכו בהצעה, כשכל הסיפור פה הוא בעצם פטור מחובת הנחה כדי להקדים את הטיפול בחוק, שיוכל לעזור ברמה כזאת או אחרת לחולי ישראל.

אליהו גבאי: עוד בישיבה הראשונה נאמר כאן שחשוב שבוועדה הזאת לא תהיה קואליציה אופוזיציה.

אליהו גבאי: ואכן אז אני לא הצבעתי עם האופוזיציה בהצעתו של אביגדור יצחקי ואפילו חברי שאלו אותי: "למה לא הצבעת איתנו?".

אליהו גבאי: גם עכשיו כאן אני חושב שמה שחוצה כאן את הוועדה זה קואליציה ואופוזיציה.

אליהו גבאי: אביגדור, אתה שאלת מי שם אותנו לקבוע אם התרופה הזאת של הגדילה חשובה, או דיאליזה או סרטן?

אליהו גבאי: זאת לא ועדה של סל התרופות.

אליהו גבאי: בסך הכל ההצעה של נווה היא לזרז או להגדיל את התקציב כדי שהסל יגדל.

אליהו גבאי: אנחנו לא באנו במקום ועדת סל התרופות.

אליהו גבאי: אחר כך אתה לוקח את הנושא שנקרא: אסור לעשות פריצה בתקציב ובייעדי האוצר.

אליהו גבאי: פרצנו גם את מספר השרים.

אליהו גבאי: בחוק היסוד כתובים מספר השרים שצריכים להיות וראו זה פלא, זה לא קדוש, והעלינו את זה ל-18 ול-27, בגלל שאתם רציתם וראיתם שזה חשוב מבחינה קואליציוניות.

אליהו גבאי: היעדים של משרד האוצר הם לא קדושים, הם נפרצו, כאשר היו צריכים להוסיף שרים.

אליהו גבאי: גם עכשיו היעדים הם לא קדושים.

אליהו גבאי: אם אפשר להוסיף משהו לסל, אם מהרזרבה ואם על ידי הקדמת החוק, אז בואו נתקדם לקראת זה.

אליהו גבאי: רבותי, הציבור במדינה מצפה מאיתנו לגלות רגישות לסבל.

אליהו גבאי: אמנם יש פה רגשות וצריך לפעול לפי שכל ולא לפי רגש, אבל להגדיל את סל התרופות ולתת כלים לוועדה לטפל בבעיה הכאובה הזאת שהאנשים האלה ודומיהם ואחרים, שלא באו להפגין כאן, סובלים.

אליהו גבאי: אני חושב, רבותי, אסור שהוועדה הזאת, בפרט כשד"ר סנה הניח גם הוא הצעה.

אליהו גבאי: אז גם אתה רוצה להגדיל עוד את התקציב.

אליהו גבאי: אז בואו תקבלו את ההצעה שהציע נווה, תאחדו אותה יחד עם ההצעה של ד"ר סנה, ונשבור את המחיצה הזאת של נושא הבריאות.

אליהו גבאי: אני מציע שנשבור את המחיצה הזאת של קואליציה אופוזיציה ונצא מאוחדים בנקודה הזאת.

יצחק וקנין: אין לי ספק שאם היינו עושים פה הצבעה כרגע והיינו צריכים לקבל החלטה, שהיא בידינו, לתת תוספת של 400 מיליון לסל התרופות, אני מאמין שכל אחד מהחברים כאן היה מרים את ידו.

יצחק וקנין: הבעיה היא יותר גרועה, לדעתי, בקו החשיבה שלנו.

יצחק וקנין: וקו החשיבה הזה, שאנחנו רוצים לפתור בעיה במהירות דרך הצעת חוק, אני לא חושב שהיא תביא מזור, ולו הקטן ביותר, ואני אומר למה.

יצחק וקנין: מכיוון שעצם זה שוועדת סל התרופות קובעת בוודאות שיש צורך בעוד 400 מיליון כדי לתת פתרון חלקי, ואנחנו באים ואומרים: בואו ניתן 200 מיליון.

יצחק וקנין: זאת אומרת, שאנחנו פה בשולחן הזה, מה אנחנו אומרים?

יצחק וקנין: שיש אזרח סוג א' ואזרח סוג ב'.

יצחק וקנין: בשבילי זה לא יעלה על הדעת בשום פנים ואופן.

יצחק וקנין: לכן אני אומר פה דבר, אפילו איך אומרים?

יצחק וקנין: זורק כפפה.

יצחק וקנין: הבעיה היא לא אם נאשר את הצעת החוק כרגע.

יצחק וקנין: האפליה היא אפליה.

יצחק וקנין: אם יביאו איזה הצעה שצריך עוד 400 מיליון ואנחנו צריכים להצביע עבורה, אז רבותי, עכשיו צריך לעשות את זה.

יצחק וקנין: לעמוד על כך בתוקף מכיוון שאני לא מסוגל לחשוב שאני נותן פתרון לפלוני אלמוני והשני לא חשוב בכלל.

יצחק וקנין: דרך אגב, ההצעה של דני נווה לא נותנת פתרון בכלל לשובתים כי במסגרת הזאת, שאנחנו מדברים עליה, הם אפילו לא במדרג.

יצחק וקנין: אז על מה אנחנו מדברים פה?

יצחק וקנין: רבותי, תאמינו לי, אני מדבר מכל הלב.

יצחק וקנין: זאת לא דמגוגיה.

יצחק וקנין: אני חושב שהממשלה חייבת לקבל החלטה.

יצחק וקנין: מעבר למה שחברי, יעקב מרגי, אמר שצריך לעשות סדר בכל הנושא הזה של התרופות.

יצחק וקנין: אני יכול לתת דוגמא נוספת: רבותי, בתי אבות רוכשים את התרופה יותר זול מאשר "שראל" – החברה הלאומית שרוכשת את כל התרופות לבתי החולים.

יצחק וקנין: ואני אומר את זה באחריות.

יצחק וקנין: רבותי, אני יכול לתת לכם 400 מיליון ב-5 דקות אם אתם רוצים.

אביגדור יצחקי: יש לי תיקון עבורך.

אביגדור יצחקי: שראל קונה את זה יותר זול מהם ומוכרת את זה יותר ביוקר.

יצחק וקנין: זאת הכוונה.

יצחק וקנין: שורה תחתונה, רבותי: נעשה פה שימוש לא צודק.

יצחק וקנין: אז או שאנחנו יורדים לעומקם של דברים ורוצים באמת לפתור.

יצחק וקנין: לי יש הצעות.

יצחק וקנין: ב-5 דקות אני יכול לתת לכם הצעות מאיפה לקחת את הכסף.

יצחק וקנין: אתם רוצים לשמוע?

יצחק וקנין: אני אתן לכם.

יצחק וקנין: מהביטוח הלאומי מספיק בעשירית האחוז – 150 מיליון.

יצחק וקנין: רבותי, אתם רוצים לפתור בעיה?

יצחק וקנין: רוצים להגיד בוא ניתן עוד 200 מיליון ונשאיר עוד 100,000 אזרחים שיהיו סוג ב'.

יצחק וקנין: רבותי, לא יעלה על הדעת שיהיו אזרחים סוג ב' במדינת ישראל ואני מסכים לדעתו של שרוני.

אחמד טיבי: מה?

אחמד טיבי: לא יכול להיות שיש אזרחים סוג ב' במדינת ישראל?

אחמד טיבי: לא יכול להיות?

יצחק וקנין: לפחות בבריאות בוא נסכים שלא היו אזרחים סוג ב'.

משה שרוני: חבר הכנסת טיבי, אין אזרחים סוג ב' יש את אלה שסובלים מרגשי נחיתות.

משה שרוני: היו"ר רוחמה אברהם: חבר הכנסת שרוני בבקשה.

משה שרוני: רבותי, גברתי יושבת ראש הוועדה, חברי הכנסת.

משה שרוני: היו"ר רוחמה אברהם: הדיון הזה הוא רגיש וחשוב ואני מאפשרת לכל חברי הכנסת להתבטא.

משה שרוני: אבקש בקצרה מצד אחד, ומצד שני תתיחסו לגופו של עניין מדוע לפטור או לא לפטור מחובת הנחה.

משה שרוני: גברתי יושבת הראש, חבריי חברי הכנסת.

משה שרוני: בואו נסכים על דבר אחד: אל תאשימו את עצמכם, הוותיקים, מה עשו מה לא עשו.

משה שרוני: התחלנו דף חדש, כנסת חדשה, בואו נתחיל בצורה נכונה, נבונה ולטובת מה שאנחנו נבחרנו.

משה שרוני: כאן מדברים על בריאות העם.

משה שרוני: מה יותר חשוב מזה?

משה שרוני: 2%, 4%, כל זה שום דבר.

משה שרוני: אנחנו צריכים לדון בצורה מעמיקה ויסודית ורצינית בנושא הבריאות.

משה שרוני: האם צריך את סל הבריאות או לא?

משה שרוני: אם סל הבריאות קובע שתרופה יקרה, לא נכניס אותה?

משה שרוני: אם היא כן אפקטיבית או לא אפקטיבית?

משה שרוני: אנחנו צריכים לחזור ולדון בנושא הבריאות, בריאות לעם, ולא בסל בריאות.

משה שרוני: אנחנו צריכים להגיע למצב שבו חולה יקבל כל תרופה שהרופא רשם במרשם.

משה שרוני: צריכים לעשות דיון מעמיק, גברתי היושב ראש.

משה שרוני: היום 2%, מחר 4%, זה "פינטס".

משה שרוני: אני מבקש דיון מעמיק.

משה שרוני: בינתיים, לגבי מה שקורה, אני הסמכתי את שרי הממשלה שלי, שביום ראשון, בממשלה, ידונו בנושא זה בצורה רצינית ביותר.

משה שרוני: אבל יש קבוצות לחץ.

משה שרוני: לא צריך להיות לחץ שמחר יבואו חולי אסטמה, מחרתיים יבואו חולי אלצהיימר וכדומה.

משה שרוני: עד היום אף ממשלה לא טיפלה בנושא זה בצורה רצינית אלא רק בצורה "חפיפה".

משה שרוני: אצלנו לא קוראים לזה פרלמנט, קוראים לזה כנסת ישראל.

משה שרוני: פרלמנט זה "פלאברה" – פרלה.

משה שרוני: בואו נפסיק עם כל זה ונתייחס בצורה רצינית.

משה שרוני: בואו לא נתקוטט מי הגיש את ההצעה, מי לא הגיש.

משה שרוני: אם היא טובה, היא צריכה לעלות על השולחן.

משה שרוני: בואו באמת נעשה דיון מעמיק בנושא זה ולא כל פעם נצטרך עוד פעם.

אמנון כהן: מה זה נעשה?

אמנון כהן: אתה יושב ראש ועדה.

משה שרוני: אני יודע מה יש אצלי בוועדה ואני יודע איך לקחת החלטות.

משה שרוני: כל הנושאים האלו צריכים להיות רציניים וראויים לדיון בצורה מעמיקה.

משה שרוני: תודה רבה.

אליהו גבאי: ד"ר סנה, אתה הצעת הצעה זהה להצעה שלו, אתה לא תתמוך?

אפרים סנה: הצעה כזאת הגשתי בכנסת הקודמת והיא עברה בטרומית.

אפרים סנה: והממשלה הקודמת לא נתנה לוועדת הכספים להעביר אותה מטרומית לראשונה.

אסתרינה טרטמן: זאת ההזדמנות לתת לה ביטוי.

דוד אזולאי: גברתי היושבת ראש, אני חושב שאין כאן ויכוח עם אף אחד כאן.

דוד אזולאי: כולנו מסכימים שצריך לתת מענה לאותם שובתים ולאותם חולים שנמצאים בסכנת חיים.

דוד אזולאי: אני חושב שהנושא הזה הוא חשוב.

דוד אזולאי: ואמר כאן, ידידי חבר הכנסת אפרים סנה, שגם אם תהיה תוספת לא יימצא פתרון.

דוד אזולאי: ברשותי נמצאת פה הרשימה של סל התרופות, אותן תרופות, שבגללן שובתים החברים.

דוד אזולאי: גם אם יתנו תוספת של 466 מיליון שקלים, זה לא יתן מענה.

דוד אזולאי: לגבי ההצעה של חבר הכנסת דני נווה, אני אומר שההצעה היא ראויה ואני בטוח שמי שמכיר את דני כשר הבריאות יודע שהוא עשה בעניין הזה ויש לו קבלות.

דוד אזולאי: על דברים אחרים, יש לי איתו ויכוח.

דוד אזולאי: אבל יחד עם זה, וחבל מאוד שיושב ראש הנהלת הקואליציה לא נמצא כאן, הוא צריך לדעת דבר אחד.

דוד אזולאי: אנחנו לא יכולים להמשיך כל הזמן ולבלום דברים כאלה בשם הקואליציה.

דוד אזולאי: לכן, אני מקווה שהחברים שלו יעבירו לו את מה שאני אומר.

דוד אזולאי: לכן, אני פונה ומבקש, שהממשלה - - -

גדעון סער: למה אתה מתנגד לזה?

גדעון סער: אני לא מבין.

דוד אזולאי: דקה, תשמע אותי.

דוד אזולאי: הוא רוצה שאני אגיד שאני מתנגד.

גדעון סער: אולי הבנתי לא נכון.

דוד אזולאי: גדעון, היית פעם יושב ראש הנהלת הקואליציה ואתה מכיר את כללי המשחק ועשית את זה בצורה הטובה היותר.

דוד אזולאי: אני יודע איך נאבקת על כך כשרמסתם אנשים.

דוד אזולאי: אז בוא, אל תיתן לי להיכנס לעניין הזה.

דוד אזולאי: יש נושא חשוב שעליו כרגע אנחנו דנים ובוא נתייחס לזה.

דוד אזולאי: והאמן לי, שאני מכיר בחשיבות העניין הזה ואני רוצה להגיע לפתרון.

דוד אזולאי: רק מי כמוכם, ומי כמו דני נווה, פרלמנטר מצויין, יודע שאם נפטור היום את הצעת החוק מחובת הנחה, יש עדיין קריאה ראשונה, קריאה שניה ושלישית, תהליך שיימשך עוד הרבה זמן.

דני נוה: ואנחנו רוצים לזרז את זה.

דוד אזולאי: דני, זה יימשך.

דוד אזולאי: אני רוצה לבוא עם הצעה ריאלית, על מנת לפתור את הבעיה.

דוד אזולאי: אביגדור, אני מציע לך, אמרתי קודם:

דוד אזולאי: אנחנו לא יכולים להמשיך שאתה וחבריך תשתמשו בנו לבלום חוקים כאלה.

דוד אזולאי: קשה לנו, אני אומר לך את האמת.

דוד אזולאי: אני היום, אם אצטרך לקבל את המשמעת הסיעתית, קשה לי.

דוד אזולאי: אבל יחד עם זאת, אני נשמע למשמעת הקואליציונית.

דוד אזולאי: אבל זה לא לאורך זמן.

דוד אזולאי: אי אפשר, אנחנו לא יכולים.

דוד אזולאי: לכן אני מציע לך, תפנה לממשלה, כי אנחנו כאן יכולים רק לדבר.

דוד אזולאי: אני מציע שתפנה לממשלה שתיתן פתרון לאלתר מייד.

דוד אזולאי: וממשלה, שאתה היית מנכ"ל בה, מצאה מיליארדים כדי לגרש יהודים ממדינת ישראל, יכולה - - -

אביגדור יצחקי: זה היה אחרי.

דוד אזולאי: אלה אותם חברים.

דוד אזולאי: בסדר, לא אתה.

דוד אזולאי: אני שמח שאתה לא שותף לזה.

דוד אזולאי: אותה ממשלה שמצאה הרבה מיליארדים כדי לגרש יהודים ממדינת ישראל, זה כסף קטן כדי לפתור את בעיית התרופות במדינת ישראל.

דוד אזולאי: לכן אני מציע לך, אביגדור, תביא לידיעת הממשלה שאתה לא תוכל להמשיך לבלום את הדבר הזה.

דוד אזולאי: ההצעה הזאת קיימת.

דוד אזולאי: אם הממשלה לא תביא לפתרון מיידי, לא תהיה ברירה.

דוד אזולאי: ואני אומר לך ש נצטרך לתמוך בהצעת החוק של חבר הכנסת דני נווה.

דוד אזולאי: דני, אני רוצה להציע לך.

דוד אזולאי: בוא תקבל את ההצעה, בוא נדחה את העסק הזה לעוד 10 ימים.

דני נוה: אם אתם מתנגדים לזה היום, זה סימן שאתם לא באמת מתכוונים לתמוך בזה.

דני נוה: זאת האמת.

דני נוה: רק אם זה יעבור פה היום הממשלה תקבל החלטה.

דני נוה: אם זה לא יעבור פה היום, הממשלה לא תקבל שום החלטה.

דני נוה: אני מוכן להתערב על זה.

דוד אזולאי: אני מבקש מחבר הכנסת דני נווה, בוא תקבל את ההצעה ואני מבקש מהיושבת ראש להביא את העניין הזה - - -

דני נוה: עובדים עליך בעיניים.

דוד אזולאי: לא עובדים עלי בעיניים?

דוד אזולאי: למה?

דוד אזולאי: אתה חושב שאני כזה פראייר שיעבדו עלי בעיניים?

דוד אזולאי: אני מציע שנביא את העניין הזה ביום שלישי הבא, בדיוק בעוד שבוע ימים, כאשר את, היושבת ראש, תביאי את הנושא הזה כנושא ראשון לדיון.

דוד אזולאי: הממשלה תקבל החלטה.

דוד אזולאי: והיה קיבלה החלטה, מה טוב.

דוד אזולאי: לא קיבלה החלטה, אני אומר לך שאני לא מחוייב לקואליציה בעניין זה.

דוד אזולאי: תודה רבה.

ראובן ריבלין: אם הממשלה תקבל החלטה, דני נווה מתחייב מייד להצטרף לממשלה.

יצחק גלנטי: קודם כל, אני חייב לציין, שמכולם אני שומע בעצם קונצנזוס חד משמעי על הצורך לפתור את הבעיה הזאת ומה שיותר מהר.

יצחק גלנטי: השאלה של אופוזיציה או קואליציה, היא, לדעתי, שולית בנושא זה.

יצחק גלנטי: אבל בטוח דבר אחד: אם לאופוזיציה כל כך חשוב לקדם את הנושא, בדיוק כמו לקואליציה, הרי קיימת ההצעה של אפרים סנה.

יצחק גלנטי: אני חושב שבמידה ויושבת ראש הכנסת ומזכיר הכנסת יבדקו את הנושא, אז אני חושב שניתן למצוא לזה פתרון.

יצחק גלנטי: מעבר לזה, אינני חושב שהנושא של פריצת ההוצאה מעבר ל-1% היא בבחינת כזה ראה וקדש.

יצחק גלנטי: הנושא של הצלת החיים, לדעתי, עומד מעבר לאותו אחוז.

יצחק גלנטי: הרי זה אבסורד לבוא ולומר שאנחנו נפקיר אנשים רק בגלל זה שפרצו את התקציב באיזשהו חלק של אחוז או משהו.

גלעד ארדן: נפטר בגלל יעד ההוצאה.

יצחק גלנטי: מעבר לנושא של פריצת התקציב בפסיק אחוז, זה לא אומר שלא ניתן למצוא את התקציב המתאים במסגרת התקציב הקיים.

יצחק גלנטי: הרי דבר ראשון שניתן לעשות, זה קודם כל, בואו נוריד את המיסים על התרופות האלה.

יצחק גלנטי: אנחנו כבר מקטינים את הסכום.

קולט אביטל: הגשנו כבר הצעת חוק בנושא.

יצחק גלנטי: קודם כל נוריד את המיסים.

יצחק גלנטי: שנית, נקטין את הרווחים.

יצחק גלנטי: אינני יודע אם ההכנסה לא תהיה גדולה מההוצאה, במיוחד כאשר מדובר, בסך הכל, כפי שהבינותי, על 40 מיליון שקלים לחודש.

יצחק גלנטי: נראה לי שהצעת חבר הכנסת סנה לקיזוז בין תקציב 2006 לתקציב 2007, עשויה אף היא לפתור את הבעיה ולהקטין את החריפות שלה.

יצחק גלנטי: אני מציע לקבל את הצעת חבר הכנסת סנה.

נאדיה חילו: גברתי היושבת ראש.

נאדיה חילו: במסגרת ההסכמות והקונצנזוס שאני שומעת פה לגבי הדחיפות של הטיפול והפתרון, יש גם קונצנזוס שהמחלה הזאת, וצריך להגיד את זה, היא מסוג המחלות הכי קשות והכי אכזריות והיא נמצאת בעליה.

נאדיה חילו: גם זה בקונצנזוס וזאת לא רק דעה של נבחרי העם אלא גם דעות מקצועיות, ואני בהחלט מכבדת כל דעה מקצועית.

נאדיה חילו: מצד שני, אם לא היתה הזעקה המאוד גבוהה של אותה קבוצה ספציפית, יכול להיות שהשולחן הזה לא היה דן ומקדיש דיון לנושא הזה.

נאדיה חילו: אני אומרת, חובתנו היא לא רק להביא לדיונים כאשר הזעקות מאוד גבוהות, אלא גם להקשיב בהקשבה מאוד סלקטיבית גם שהזעקות נמוכות, וגם הן קיימות שם.

נאדיה חילו: לדעתי, הבעיה היא היום בשני מסלולים: יש את הנושא המאוד דחוף והאקוטי של הבעיה הספציפית, ואני שמחה שאותו דיון, או אותה בעיה ספציפית, אמורה לחייב אותנו לעשות דיון וסדר פעם אחת בכל הסוגיה הזאת.

נאדיה חילו: מצד שני, ואני לא מזלזלת באנשי מקצוע ובסל הבריאות, שזאת אינדיקציה, ובהחלט אנחנו אמורים להקשיב ולקבל את הדירוג של סל התרופות ומה יותר ומה פחות.

נאדיה חילו: אבל אנחנו לא מחוייבים, לדעתי, במאה אחוז.

נאדיה חילו: הם בעצם קובעים ומכתיבים את סדר העדיפות, בהתאם להקצבה ולתקציב.

נאדיה חילו: אם התקציב היה יותר גדול, אז יכול להיות שלא היה צורך באותה ועדת סל בריאות ובאותו דירוג.

נאדיה חילו: אני בטוחה שהם גם מתייסרים כשהם יושבים ומדרגים וחותכים בנפשות, מה יותר חשוב ומה פחות חשוב.

נאדיה חילו: אם היה תקציב יותר גדול, אז הדילמה שלהם אולי היתה פחותה והם היו יכולים להציל באמת הרבה יותר חיי אדם.

נאדיה חילו: אני רוצה לחלק את ההתייחסות שלי לשני סוגים.

נאדיה חילו: פיתרון הבעיה הספציפית ופיתרון והבעיה בכללותה של כל נושא התרופות.

נאדיה חילו: צריך פעם אחת באמת לדון בסוגיה הזאת ולצאת בפתרון מיידי ולא להתייחס לכל מיני סלים.

נאדיה חילו: האמירה של סל מביאה גם לחשיבה, שאם זה סל, אז בואו נעשה מסחר בחיי אדם.

נאדיה חילו: ואז כל מיני אנשים, באמת טובים, שרוצים לתרום לכאלה ואחרים, ואני לא מזלזלת בתרומות ובכל מיני רעיונות אינדיבידואליים, אבל הפרטה זה לא הפתרון.

נאדיה חילו: היום מפריטים את זה, וכבר אנחנו רואים שהפריטו את שירותי הרווחה.

נאדיה חילו: היום יורדים לעוד רמה ומנסים להפריט כל מיני תרופות ולתת אותן למסחור למתנדבים כאלה ואחרים ולתרומות של אנשים מאוד טובים.

נאדיה חילו: אבל הפתרון אמור להיות פתרון ממלכתי.

נאדיה חילו: ולכן אני מסכימה עם ההצעה של יושב ראש הקואליציה – העברה תקציבית.

נאדיה חילו: פעם אחת יש לדון, להגדיל את הסל ולתת אמירה.

נאדיה חילו: אנחנו חייבים מפה גם לאמירה של חשיבות חיי אדם.

נאדיה חילו: זה בעצם מסר חשוב, שאני לא מזלזלת בו - מעבר לפתרון הספציפי של הבעיה הזאת, צריכה לצאת מהבית הזה, שזה באמת תפקידנו, אמירה מאוד חשובה של חשיבות חיי אדם.

גדעון סער: ההצבעה זאת האמירה, נאדיה.

גדעון סער: האמירה זאת ההצבעה.

נאדיה חילו: אני חושבת שההצעה הממשלתית בעניין הזה היא האמירה.

נאדיה חילו: כי אם יש קונצנזוס בעניין הזה, חבר הכנסת סער, והיה קונצנזוס בשולחן הזה לגבי הפתרון, אז הוא לא אמור לבוא מקבוצה איקס או וואי אלא הוא צריך לבוא כהצעה ממשלתית לפתרון כל הסוגיה הזאת על ידי הקצבה כספית.

נאדיה חילו: צריך באמת לפתור את כל הנושא הזה כדי שמחר לא תקום זעקה של קבוצה אחרת, גברתי היושבת ראש, ואז אנחנו נמצא את עצמנו יושבים פה ודנים אולי בתרופה של סרטן השד, שגם היא לא נמצאת בסל.

אסתרינה טרטמן: אין סתירה.

אסתרינה טרטמן: נצביע עכשיו בעד פטור מהנחה ושהממשלה תעבוד.

נאדיה חילו: אני מאוד תומכת בהצעתו של יושב ראש הסיעה.

מנחם בן-ששון: מה יגיד אדם אחרי שכל החברים פה אמרו את כל הדברים?

מנחם בן-ששון: אני רוצה בכל זאת להבחין בין דם לדם ובין דמים לדמים, בשולי הדיון הזה.

מנחם בן-ששון: זאת ועדה שעוסקת, קודם כל, בעניינים פרוצדוראליים.

מנחם בן-ששון: יש לנו ועדות שעוסקות בדמים שנוגעים בכבישים.

מנחם בן-ששון: ויש לנו ועדות שנוגעים בדמים שנוגעים לביטחון.

מנחם בן-ששון: ויש לנו ועדות שנוגעות בדמים שנוגעים בבריאות.

מנחם בן-ששון: ואם אנחנו נחליף בוועדה הזאת, את שלוש הוועדות, כל פעם שיהיה עסק דם, אנחנו נעסוק פה במהויות ולא נביא את הכנסת למה שהיא צריכה.

מנחם בן-ששון: זאת אזהרה.

מנחם בן-ששון: שתיים.

מנחם בן-ששון: אני מאוד מבקש שבפעם הבאה, כשאדם מביא חוק, או הוא או מישהו אחר יביא את החוק שאליו הוא מתייחס.

מנחם בן-ששון: הייתי צריך להטריח את הלשכה המשפטית כדי לקבל אותו.

מנחם בן-ששון: זה עניין קטן, לא קשה.

מנחם בן-ששון: אפשר להביא אותו ולראות.

מנחם בן-ששון: כפי שאמר השר לשעבר, חבר הכנסת נווה, זה לא רק בריאות.

מנחם בן-ששון: ואני מבקש עכשיו לעשות את האבחנה הבאה, בין פיקוח נפש שהוא עניין דחוף ולא מחכים בו, לבין עניינים פרוצדוראליים או עניינים טכניים של תוספת לתקציב הבריאות.

מנחם בן-ששון: כי ב-2 המיליון האלו, כפי שאמרו כל הדוברים, אפשר להכניס המון תרופות.

מנחם בן-ששון: בואו נחלק.

מנחם בן-ששון: בעניין של דמים הנוגעים בדמים, קרי כסף הנוגע בפיקוח נפש, רוצו לממשלה, אל תחכו רגע.

מנחם בן-ששון: תחזרו אלינו בשבוע הבא או בעוד שבועיים ותיתנו לנו את תשובת הממשלה.

מנחם בן-ששון: כל הליך של 3 קריאות הוא מאוחר מידי מכדי זה שלא תביאו לנו תשובה בעוד שבוע שבועיים מהממשלה.

מנחם בן-ששון: אם לא תביאו, נחזור לשאלה הזאת דרך ועדה ראויה.

מנחם בן-ששון: אני מבין שיושבת הראש תעביר את זה לוועדה הראויה, ולא שאנחנו נעסוק בכל הסוגיות הללו.

מנחם בן-ששון: אם זה זירוז פרוצדורה, באמת עם כל הכבוד, כדי שנוסיף תוספת תקציב למשרד הבריאות ולמשרד הביטחון ולמשרד התחבורה, יש נהלים לעשות את זה.

מנחם בן-ששון: אז יש או ועדת כספים או ועדות אחרות.

מנחם בן-ששון: לכן, לעניין הדחוף, כפי שהציע אפרים, אני מניח שיושב ראש הקואליציה יתרצה וימצא את הדיון מצא את הדיון הדחוף לפיקוח נפש.

מנחם בן-ששון: ואף אחד שלא ירגיש לא טוב ושלא תרעד לו היד על זה שהוא לכאורה מעכב טיפול.

מנחם בן-ששון: אנחנו לא מעכבים טיפול, אנחנו מזרזים אותו.

מנחם בן-ששון: וזאת אבחנה שביקשתי לעשות.

מוחמד ברכה: אפשר לעשות את זה ולחכות לתשובה.

מוחמד ברכה: מה העניין?

מוחמד ברכה: מה הסתירה?

מנחם בן-ששון: כי אני לא רוצה 2%, אני רוצה 4% שבהסכם הקואליציוני.

גדעון סער: יש לך רוב בוועדה, נו, תעשה הסתייגות.

גדעון סער: היו"ר רוחמה אברהם: חבר הכנסת אחמד טיבי בבקשה.

גדעון סער: חבר הכנסת דני נווה מסכם את הדיון ומייד אחרי זה אנחנו עוברים להצבעה.

אפרים סנה: סליחה גברתי, את לא מקבלת את בקשתי לדחות?

אפרים סנה: היו"ר רוחמה אברהם: אני עוד לא אמרתי שום דבר.

אפרים סנה: אני אומר לפני ההצבעה בדיוק מה הצעתנו.

אפרים סנה: אני חוזרת לאנשים שיש להם זכות דיבור: חבר הכנסת טיבי, חבר הכנסת דני נווה ישיב, השובתים, ואז נעבור להצבעה.

אחמד טיבי: גברתי היושב ראש.

אחמד טיבי: יש עליהום, על חברי ועדת הסל, כאילו שכל השיקולים שלהם הם שיקולים זרים ולא רפואיים.

אחמד טיבי: זאת אמירה שמחטיאה את המטרה וגם פוגעת באנשים, לפחות בעלי השכלה רפואית גדולה משלי, בחלקם.

אחמד טיבי: אבל נוצר מצב שהוא תקציב כסף מול חיים, חיים שאו טו טו שעומדים להיגדע.

אחמד טיבי: יש שיקולים שעומדים מול רופא בשטח, כאשר יש טראומה, שאדם רגיל לא מקווה להיות במצב הזה, כי זה לבחור בין אל"ף לבי"ת.

אחמד טיבי: זה מצב נורא ביותר שעומד בפני רופא, זה כמעט מצב לא אנושי.

אחמד טיבי: זה קורה בכל מה שקשור לסרטן המעי כי גם תוספת של מאות מיליונים לא תכניס את האווסטין לסל התרופות.

אחמד טיבי: אבל, מה?

אחמד טיבי: אנחנו נסתפק באמירה הזאת, נפטור את המצב ולא נעשה כלום והאנשים האלה ימותו?

אחמד טיבי: ויש בעיה של דעת קהל, אגב.

אחמד טיבי: יש סדר יום חדש היום במדינת ישראל של נושא חולי סרטן המעי השובתים רעב מול הכנסת.

אחמד טיבי: ואני רוצה לומר לכם, נכון, נושאים העולים על סדר היום הם חשובים יותר באותו רגע מנושאים שלא עולים על סדר היום.

אחמד טיבי: הם מלחיצים את כל חברי הבית הזה, כמעט את כולם.

אחמד טיבי: יש אנשים שלא נלחצים.

אחמד טיבי: ולכן הם דוחפים בכיוון של קבלת הכרעות או הצעות חוק, כפי שהציע חברי חבר הכנסת דני נווה של הצעת פטור מחובת הנחה.

אחמד טיבי: הרי אנחנו יודעים, שאם יהיה פטור מחובת הנחה, חבר הכנסת יצחקי, לא יקרה כלום.

אחמד טיבי: יש קריאה ראשונה, קריאה שניה – הרבה זמן יעבור ולא יקרה כלום.

אחמד טיבי: אין ספק שיש מכניזם ויש השפעה להחלטה לקבל פטור מהנחה של לחץ על הממשלה.

אחמד טיבי: עוד נקודה חשובה: אמנם אם נוסיף תקציב מתקציב המדינה, 462 מיליוני שקלים, אולי זה לא יכניס את התרופה, אמנם זה לא יוסיף.

אביגדור יצחקי: התוספת היא מ-310 מיליון ל-462 מיליון, סך הכל 150 מיליון.

אחמד טיבי: אמנם זה לא יוסיף ויגידו: מאיפה נביא?

אחמד טיבי: עד עכשיו לא מוצאים את המקור.

אחמד טיבי: רבותי, יש מקורות רבים שאפשר לעשות הסטה כדי למצוא את המקור התקציבי.

אחמד טיבי: אבל לאחרונה יש ספורט לאומי חדש שנקרא "התאבדות פוליטית מואצת" של אנשים שמתכחשים גם לכאב של אנשים מבחוץ, אבל גם להבטחות הפוליטיות שלהם.

אחמד טיבי: אלה אנשים שמרכיבים מפלגות.

אחמד טיבי: יש פה אנשים מסיעת גיל?

אחמד טיבי: אני אחד היחידים, חבר הכנסת גלנטי, שראיתי את תשדירי הבחירות שלכם והתרשמתי מהם.

אחמד טיבי: תגיד, אתם לא מקיימים שום הבטחה?

אחמד טיבי: אתם תצביעו נגד פטור מחובת הנחה לדבר כזה?

אחמד טיבי: מה?

אחמד טיבי: אתם מטורפים?

אחמד טיבי: לא רק אתם, גם מפלגות אחרות.

אחמד טיבי: צריך לקיים את ההבטחות, לפחות את ההבטחות הקרדינאליות שהן סמל.

אחמד טיבי: ומזה אתם בורחים?

אחמד טיבי: הכל בגלל שיקולים קואליציוניים?

אחמד טיבי: אני פונה אליכם לשקול מחדש א ת עמדתכם, אולי זה ישפיע.

קולט אביטל: מכיוון שאני מצטרפת לעמדת יושב ראש הסיעה שלי, ומכיוון שאני שומעת שגם אם הכסף יוקצה לחוק הזה, התרופה הזאת לא תיכנס.

קולט אביטל: אני מבקשת להוסיף שאם הממשלה סבורה שהתרופה הזאת לא אפקטיבית, שתיתן אלטרנטיבה.

קולט אביטל: שתגיד לאותם אנשים איזה תרופה כן.

אלה קליין: קודם כל אני מצטערת שאני לא יכולה להרים את הקול.

אלה קליין: נורא חשוב לי קודם כל להבהיר לחבר הכנסת יצחקי: אני בת של רופא.

אלה קליין: הוא היה כאן אתמול והוא הסביר למי שהקשיב: מי שכאן לא יודע, אולי זה יפתיע אותו - כולנו מתים בסופו של דבר.

אלה קליין: באמת, 100% סטטיסטית.

אלה קליין: אין דבר כזה, בשום תחום רפואי אחר, תרופות שקוראים להם: הארכת חיים והצלת חיים.

אלה קליין: אני לא מציעה, לכם, לאף אחד מכם, להיות במצב שלי או של אמא שלי, כשאומרים לאמא שלי לשלום עשרות אלפי שקלים לחודש.

אלה קליין: דרך אגב, כדי להציל לה את החיים, לא כדי להאריך לה את החיים.

אלה קליין: כרגע הבדיקות שלה מוכיחות שזה מציל לה את החיים.

אלה קליין: היא מועמדת לניתוח, אחרי חודשיים סך הכל של תרופת האווסטין, לניתוח שיציל לה את החיים.

אלה קליין: אז שאף אחד לא יגיד שזה הארכה או הצלה, אין דבר כזה.

אלה קליין: אנחנו מבקשים סך הכל סכום שנתי של 72 מיליון שקלים לכלל החולים.

אלה קליין: סליחה בין 72 ל-75 מיליון שקלים לכלל החולים, להצלת חייהם.

אלה קליין: אתה אמרת שאתה צריך שני אונקולוגים מומחים.

אלה קליין: חבר ועדת הסל, שדרך אגב, תיקחו את רשימת חברי ועדת הסל, אין שם אפילו חבר אונקולוג אחד, למרות ש-50% מהתרופות שדנו בהן, הן אונקולוגיות.

אלה קליין: אתה, וחברי ועדת הסל, וכל מי שכאן, בעצם אומרים לנו שכל האונקולוגים בארץ, שממליצים על אווסטין ועל הארביטוקס כמצילות חיים, לא יודעים מה הם אומרים.

אלה קליין: הם מומחים, הם למדו את זה.

אלה קליין: אז יש לך לא שניים שיגידו שזה מציל חיים, יש לך עשרות.

אלה קליין: מה שהולך כאן זאת בושה שלא תאמן.

אלה קליין: אני רוצה להגיד לכם שאני יודעת שכרגע התוספת לא תפתור לי את הבעיה, ולא לאמא שלי, ולא לאלפי האנשים.

אלה קליין: קודם כל זאת הצעה שתציל אלפי אנשים אחרים, אם לא מאות אלפי אנשים אחרים.

אלה קליין: כל מה שהולך כאן, שהממשלה תעשה את זה או הכנסת תעשה את זה, זה לא נתפס.

אלה קליין: מה זה?

אלה קליין: משחקי כבוד?

אלה קליין: אתם משחקים על חיים של אנשים אחרים משחקי כבוד?

אלה קליין: זה בלתי מתקבל על הדעת.

אלה קליין: אני מצפה מכל אחד ואחד כאן שהמצפון שלכם יתחיל לשחק לכם טיפה.

אלה קליין: קודם כל תתמכו בהצעת חוק שתומכת באלפי חולים, ובנוסף תתחילו לחשוב קצת יצירתית, ומעבר לבג"צים שיגישו, ותמצאו פתרון לבעיה.

אלה קליין: כי אנחנו בחוץ, בקור, בחום, לא אוכלים.

אלה קליין: ואני לא יכולה אפילו להסביר לכם איך זה מרגיש.

אלה קליין: אלון מקבל כרגע עירויים כדי שיוכל להחזיק מעמד, והניתוח שהוא עומד לעבור, כי הוא סיים כבר את הטיפול, כדי להציל א חייו, עומד כרגע בספק בגלל שהוא עדיין נלחם.

אלה קליין: בגלל שכולם כאן מתעכבים.

אלה קליין: כל מה שאני מבקשת, אמרתי, ואני אחזור: דבר ראשון תתמכו בהצעת חוק שמצילה אלפים.

אלה קליין: דבר שני, תהיו יותר יצירתיים.

אלה קליין: אנחנו בבעיה והתפקיד שלכם הוא למצוא את הפיתרון.

אלה קליין: זה לא יכול להיות בעוד שבוע וזה לא יכול להיות בעוד שבועיים.

אלה קליין: אנחנו שובתים כבר עשרה ימים.

אלה קליין: אני מבקשת מכם להיות יצירתיים ולמצוא פתרון לבעיה.

דני נוה: נאמרו כאן הרבה דברים מסביב לשולחן שלא שייכים לוועדת הכנסת.

דני נוה: האמינו לי, בשלוש השנים האחרונות, יותר מכל סוגיה אחרת עסקתי בנושא הרכב הסל, ועדת הסל והמאבקים והמלחמות להגדיל את הסל.

דני נוה: וברוך השם בשנה שעברה הצלחנו להגדיל את הסל ל-385 מיליון שקל, שזה הסכום הגדול ביותר שהיה אי פעם.

דני נוה: למה באה הצעת החוק הזאת?

דני נוה: ומה מטרתה?

דני נוה: וזאת באמת לא הפעם הראשונה שהכנסת דנה בה.

דני נוה: נפל פגם, לא במקרה, בחוק ביטוח בריאות ממלכתי שחוקק על ידי הכנסת בשנת 1995.

דני נוה: בהתנגדות, אז, של משרד האוצר, שנמשכה לדורותיו גם הלאה, לא אפשרו להכניס לחוק ביטוח בריאות ממלכתי מנגנון של עדכון קבוע לסל הבריאות.

דני נוה: אמרו: "נשנה את זה בהמשך הדרך", ולא שינו.

דני נוה: מדוע?

דני נוה: כי משרד האוצר לדורותיו התנגד למנגנון הזה של תוספת של 2%, שזה מה שמקובל, לכלל סל הבריאות.

דני נוה: 2% מ-22 מיליארד שקלים, שזה מה שמקובל ברוב המדינות.

דני נוה: הצעת החוק הזאת לא אמורה לפתור את כל הבעיות.

דני נוה: חבריי, בסוגיה המורכבת הזאת, כשהמדע רץ קדימה והטכנולוגיות מתקדמות וכל שני וחמישי יש מחקרים חדשים ותרופות חדשות שמתגלות, שמהוות בשורת חיים להרבה חולים, שעולים הרבה כסף, הדבר הזה הוא כלי חשוב מאוד כדי לקדם את מדינת ישראל בסוגיה הזאת.

דני נוה: כי ברגע שבספר החוקים שלנו יהיה מנגנון כזה, הדבר הזה יחסוך חלק גדול מאוד מהמראות המבישים שחוזרים מידי שנה, של חולים שנאלצים להפגין ולשבות ולזעוק על תקציבים שהיו צריכים להיות מובטחים בספר התקציב.

דני נוה: הם לא צריכים לשבת לשבות ולזעוק את זעקתם.

דני נוה: ואני לא מדבר דווקא על השובתים כאן.

דני נוה: כל שנה אנחנו רואים את המחזות האלה.

דני נוה: הם מיותרים לגמרי.

דני נוה: צריך לקבוע בסיס תקציבי.

דני נוה: מהו הבסיס התקציבי הסביר ברוב מדינות העולם?

דני נוה: 2% של התפתחות מכלל סל הבריאות, לא התחכמות שנעשה בקווי היסוד של הממשלה שלקחו רק את המרכיב של 5 מיליארד שקל של סל התרופות ואמרו: "4% אבל בעצם זה רק 200 מיליון שקלים", זאת התחכמות.

דני נוה: בהמשך לדברים שנאמרו פה.

דני נוה: תראו, אני לא מחפש קרדיט.

דני נוה: אני אשמח שברגע שהוועדה תקבל פה החלטה, יצרפו את הצעה שלי וחברי כנסת אחרים יצטרפו להצעה הזאת.

דני נוה: אני אברך אם הממשלה תחליט ביום ראשון שהיא מביאה מייד הצעת חוק מטעמה בכנסת.

דני נוה: מצרפים את הצעות החוק הפרטיות להצעת החוק של הממשלה, זה מה שמקובל.

דני נוה: כל אחד מאיתנו מכיר את האמרה, דברים שרואים משם לא רואים מכאן.

דני נוה: אז כמו שראיתי דברים גם משם, אני אומר את זה לך יורם, דוד ואחרים ולמר גלנטי, אם אנחנו באמת רוצים שהממשלה תקבל החלטה ביום ראשון לקדם את ההחלטה, מה שיסייע לזה זה אם אנחנו נקבל היום את ההחלטה להצביע.

דני נוה: בעד מה?

דני נוה: בעד פטור מחובת הנחה, עניין פרוצדוראלי, שיאפשר לנו בשבוע הבא לדון בזאת.

דני נוה: אם אנחנו לא נקבל את ההצעה הזאת, המנוף על שרי הממשלה, שיישבו ביום ראשון לקבל החלטה, יהיה הרבה יותר קטן.

דני נוה: ואני באמת מציע, כמו שנאמר פה, לא להתווכח פה על קרדיט.

דני נוה: כי על מה נפשך, ידידי אביגדור?

דני נוה: אם אתם אומרים שאתם מתנגדים להצעה שלי כי הממשלה הולכת לעשות מעשה, אז אני אין לי אלא לדון את הממשלה לכף זכות ולהאמין שהממשלה באמת הולכת לעשות את זה.

דני נוה: אם הממשלה הולכת לעשות את זה, אז אתם מתנגדים להצעה שלי רק בגלל שאני מציע אותה.

אביגדור יצחקי: יש לך שבוע, מה קרה?

אביגדור יצחקי: דני, אנחנו חברים הרבה שנים.

אביגדור יצחקי: מה שאתה עושה עכשיו זה באמת זריעת מלח בעיניי האנשים, זה ממש לא בסדר.

גדעון סער: זה מה שאתה עושה מתחילת הישיבה, אני לא מאמין.

אביגדור יצחקי: מה ביקשו ממך?

אביגדור יצחקי: ביקשו ממך שבוע שלם כדי למצוא פיתרון ל-150 מיליון שקלים שיבואו לסל התרופות.

אביגדור יצחקי: אתה מסכים איתי שאם הממשלה תחליט על זה, בשבוע הבא זה יקרה.

גדעון סער: לא שמעת את הדוברת שדיברה לפניו?

גדעון סער: לא שמעת אותה?

גלעד ארדן: למה שנאמין לכם?

גלעד ארדן: קודם תתמכו בזה עכשיו, ונראה שאתם באמת מתחילים עם החמלה שהבטחתם לעם.

אביגדור יצחקי: זה פוליטי, שום דבר אחר.

גלעד ארדן: רק אתה לא פוליטי.

אסתרינה טרטמן: זאת הצבעה פוליטית.

דני נוה: אין שום בעיה במה שאתה אומר, אביגדור, מהסיבה הפשוטה.

דני נוה: אם אנחנו מחליטים פה, כפי שאני מקווה, שמצפונכם יורה לכם, ולא שיקולים אחרים, תתמוך בהצעת החוק הזה וניתן פטור מחובת ההנחה.

דני נוה: ההצעה, בכל מקרה, תובא להצבעה רק בשבוע הבא.

דני נוה: יש לכם די זמן, כממשלה, ביום ראשון לעשות מעשה.

דני נוה: הצעת החוק שלי לא פוגעת בשום דבר, אלא רק נותנת רוח גבית לממשלה בעניין הזה.

דני נוה: דבר נוסף, גם אם הממשלה תעשה ביום ראשון, את מה שאני מאוד מקווה שהיא תעשה, ותיתן תוספת לתקציב, זה עדיין לא מייתר את הצורך לשנות את החוק הזה ולקבוע בחקיקה תיקון קבוע לסל.

דני נוה: כך שהדברים אינם סותרים, אלא אם כן הממשלה, באמת רק משיקולים פוליטיים זרים, מנסה להכשיל הצעת חוק למען החולים במדינת ישראל.

אפרים סנה: אני אבקש להצביע קודם על ההצעה שלי.

גלעד ארדן: אין דבר כזה.

גדעון סער: יש לו זכות מוקנית להעלות בקשה לפטור מחובת הנחה בלי התרגילים שלכם.

גדעון סער: זה פשוט לא יאומן.

גדעון סער: תמציאו פה את כל הסדרים ואחרי זה תעלבו גם.

אפרים סנה: אנחנו נצביע נגד.

אפרים סנה: אני מבקש לתת אפשרות לדחות את ההצבעה בשבוע.

גדעון סער: אין לו זכות שיצביעו על ההצעה שלו?

דני נוה: אין תקדים לדבר כזה.

יורם מרציאנו: אתם כל כך מדברים על המצפון.

יורם מרציאנו: מה קרה?

יורם מרציאנו: ההצעה שלך לא תעלה לפני יום שני.

יורם מרציאנו: ואם אנחנו אומרים לך שאנחנו מביאים את זה לממשלה - - -

גדעון סער: זה רק לפתור לכם את יסורי המצפון.

גדעון סער: אתם בוגדים בבוחרים שלכם.

גדעון סער: אתה בוגד בבוחרים שלך.

אסתרינה טרטמן: אל תנסו לתת כסות של נייר למצפון שלכם.

אסתרינה טרטמן: היו"ר רוחמה אברהם: אני מבקשת להוציא את התקשורת.

גלעד ארדן: זה שאתם נלחמתם כאריות ונפלתם כזבובים, זה לא יטשטש את זה עכשיו.

גדעון סער: תרופה מצילת חיים לקואליציה – להוציא את התקשורת.

גדעון סער: מה זאת סנקציה?

גדעון סער: איזה מן דיון זה.

גדעון סער: בראון לא היה מעז לעשות את זה.

אסתרינה טרטמן: זאת הצבעה פוליטית.

אסתרינה טרטמן: היו"ר רוחמה אברהם: הפסקה לרבע שעה, תודה רבה.

אסתרינה טרטמן: לאחר ההפסקה היו"ר רוחמה אברהם: אני פותחת שוב את הישיבה.

אסתרינה טרטמן: למען ההגינות והשקיפות אני מוכרחה לומר שבמהלך ההפסקה ניסינו לבוא בהצעת פשרה.

אסתרינה טרטמן: המציע לא קיבל אותה ואנחנו נעבור להצבעה.

דני נוה: המציע הציע הצעת פשרה אחרת שלא נתקבלה.

דני נוה: היו"ר רוחמה אברהם: המציע הציע הצעה אחרת, שלא נתקבלה, ואנחנו נעבור להצבעה.

דני נוה: באופן כללי סברנו שיש לתת לממשלה את האפשרות להעלות את הנושא בישיבת הממשלה הבאה ביום ראשון הקרוב ולהביא פיתרון לסך שנדרש.

דני נוה: הצענו שההצעה של חבר הכנסת דני נווה תובא להצבעה ביום שני או שלישי.

דני נוה: רצינו להצמיד את אותם חוקים.

דני נוה: מכיוון שחבר הכנסת דני נווה ביקש - - - חבר הכנסת סנה, אתה לא מבקש להצמיד כעת את הצעתך להצעתו של חבר הכנסת נווה?

אפרים סנה: אני לא יכול.

אפרים סנה: היו"ר רוחמה אברהם: אתה לא יכול כי אין לה "פ" .

אפרים סנה: אבל, מכיוון שחבר הכנסת המציע, דני נווה, ביקש להעלות את הנושא להצבעה, אנחנו נעבור להצבעה.

דני נוה: את צריכה לומר מה אני הצעתי.

דני נוה: היו"ר רוחמה אברהם: אני אומר את זה.

דני נוה: חבר הכנסת דני נווה הציע שאנחנו נפטור את הצעת החוק שלו מחובת הנחה ובשבוע הבא, אם הממשלה תגיע לפיתרון אז הוא לא יקדם את הצעת החוק.

דני נוה: אני סבורה שיש לקדם את הצעת החוק בכל מקרה, משום שהיא הצעה חשובה והגיע הזמן שממשלת ישראל תיתן פתרון מקיף וכולל לכל סוגיית סל התרופות.

דני נוה: מכיוון שניסיון להגיע לפשרה העלה חרס בידינו, אנחנו נעבור להצבעה.

אביגדור יצחקי: אבל צריך להבין את המשמעויות.

אביגדור יצחקי: היום התוספת לסל התרופות היא 310 מיליון שקלים והיא קיימת כבר.

אביגדור יצחקי: ועדת התרופות ישבה ודנה והחליטה להציע סל תרופות כולל של 464 מיליון שקל.

אביגדור יצחקי: זאת אומרת שהפער כרגע לשנת 2006 הוא כ- 154 מיליון שקל לשנת 2006.

אביגדור יצחקי: הציע סגן יושב ראש הקואליציה, חבר הכנסת אפרים סנה, שאנחנו נפנה לשרים ובמהלך דיוני התקציב נבקש למצוא מקום ל-154 מיליון השקלים האלה, על מנת שבעיית 2006 תיפתר.

אביגדור יצחקי: ואם 2006 תיפתר, אין שום דחיפות לדון בהצעה שנוגעת לשנת 2007 בפטור מחובת הנחה אלא אפשר לעשות את זה בהליך רגיל ונורמאלי.

אביגדור יצחקי: אולי גם הממשלה תשקול מטעמה, הגשת הצעת חוק על פי ההסכם הקואליציוני בין בחקיקה ובין בהסדר כזה או אחר.

אביגדור יצחקי: לכן אנחנו מבקשים, בשבוע הזה שבו נבוא בדברים עם הממשלה, כדי לפתור את בעיית 2006, ולאחר מכן, אם יהיה מצב שבו חברי הכנסת יחשבו שהפיתרון של הממשלה הוא לא נכון, נבוא לפה ונצביע עוד פעם על הפטור מחובת ההנחה של חבר הכנסת נווה.

מוחמד ברכה: אתה מחפש נתיב מילוט.

אסתרינה טרטמן: אתם מחפשים להשקיט את המצפון שלכם.

אביגדור יצחקי: לכן אנחנו חושבים הפוך.

אביגדור יצחקי: הצעתי לחבר הכנסת נווה לדחות את ההצבעה על פטור מחובת הנחה בשבוע.

אביגדור יצחקי: ואם בשבוע הבא יהיו תנאים אחרים, נצביע מחדש על ההצעה שלו.

אביגדור יצחקי: הוא לא קיבל את הצעתנו ומבקש להצביע היום על פטור מחובת הנחה, ואנחנו מכבדים את זכותו.

אפרים סנה: תעלי לפני כן להצבעה - - -

רוחמה אברהם-בלילא: אני לא יכולה להעלות לפני כן.

רוחמה אברהם-בלילא: סליחה, אל תגידו לי מה אני חייבת ומה לא.

רוחמה אברהם-בלילא: יושבת פה יועצת משפטית, והאמינו לי שאני מתייעצת איתה בכל צעד לגבי כל מה שאני אומרת.

רוחמה אברהם-בלילא: מכיוון שהמציע, דני נווה, הניח את הצעתו לפטור את הצעת החוק מחובת ההנחה, אנחנו נצביע על הצעתו קודם.

רוחמה אברהם-בלילא: אני לא יכולה להביא כל הצעה אחרת לפני הצעתו.

רוחמה אברהם-בלילא: לכן אני מבקשת מחבריי וחברותיי חברי הכנסת, במהלך ההצבעה אין הערות, לא כאלה ולא אחרות.

רוחמה אברהם-בלילא: וכל השיקולים האופוזיציוניים והקואליציוניים הובנו היטב בפני כל העולם ולעיני כל המצלמות.

רוחמה אברהם-בלילא: אני מבקשת מהחברים.

רוחמה אברהם-בלילא: אני יודעת שיהיה לכם קשה, אבל אני מבקשת איפוק רב בעניין הזה.

רוחמה אברהם-בלילא: אני מבקשת שקט בזמן ההצבעה.

רוחמה אברהם-בלילא: כל אדם אשר ייקרא בשמו יאמר את עמדתו.

רוחמה אברהם-בלילא: אני עוברת להצבעה.

רוחמה אברהם-בלילא: מי בעד הצעתו של חבר הכנסת דני נווה, להקדמת הדיון בהצעת חוק ביטוח בריאות ממלכתי – תיקון, תוספת קבועה לסל שירותי הבריאות, טכנולוגיות רפואיות חדשות, תרופות, מיכשור ושיטות טיפול, התשס"ו-2006.

רוחמה אברהם-בלילא: אני עוברת להצבעה שמית.

רוחמה אברהם-בלילא: הצבעה רוחמה אברהם – נגד מנחם בן ששון – נגד אביגדור יצחקי – נגד רונית תירוש (מחליפה את יואל חסון) – נגד מרינה סולודקין (מחליפה את שי חרמש) - נגד אפרים סנה – נגד קולט אביטל – נגד יורם מרציאנו – נגד נאדיה חילו – נגד דוד אזואלי – נגד יצחק וקנין – נגד יעקב מרגי – נגד משה שרוני – נגד יצחק גלנטי – נגד משה גפני – בעד גדעון סער – בעד דני נוה (מחליף את ראובן ריבלין) – בעד גלעד ארדן – בעד אסתרינה טרטמן – בעד ליה שמטוב – בעד אורי אריאל – בעד אליהו גבאי – בעד אבשלום וילן (מחליף את זהבה גלאון) – בעד אחמד טיבי – בעד מוחמד ברכה - בעד

רוחמה אברהם-בלילא: התוצאות הן: 14 נגד, 11 בעד.

רוחמה אברהם-בלילא: לפיכך, הצעתך, חבר הכנסת דני נווה לא התקבלה ואנחנו עוברים לנושא הבא.

דני נוה: בושה לממשלה שעשתה דבר כזה.

אביגדור יצחקי: בושה למי שהגיש את ההצעה הזאת.

אפרים סנה: לחברת הכנסת נאדיה חילו יש ערעור.

רוחמה אברהם-בלילא: היא לא היתה בתחילת הדיון, אז אחר כך.

רוחמה אברהם-בלילא: בסוף הישיבה נחזור לזה.

רוחמה אברהם-בלילא: 1.ב.

רוחמה אברהם-בלילא: הצעת חוק התקשורת (בזק ושידורים) (תיקון – התרת שידור פרסומות במשדרי ספורט בעלי חשיבות ציבורית), התשס"ו – 2006 (פ/17/191), הצעת חה"כ גלעד ארדן – בקשה לפטור מחובת הנחה

רוחמה אברהם-בלילא: הנושא השני שעל סדר היום הוא בקשתו של חבר הכנסת ארדן להקדמת הדיון בהצעת החוק, לפני קריאה טרומית - הצעת חוק התקשורת (בזק ושידורים) (תיקון – התרת שידור פרסומות במשדרי ספורט בעלי חשיבות ציבורית), התשס"ו – 2006 (פ/17/191).

רוחמה אברהם-בלילא: חבר הכנסת ארדן, אתה מתבקש לנמק מדוע אתה חושב שיש לפטור את הצעת החוק מחובת הנחה.

גלעד ארדן: תודה גברתי יושבת הראש.

גלעד ארדן: חבריי חברי הכנסת, ההצעה הזאת היא במעבר חד מהנושא הקודם.

גלעד ארדן: היא לא עוסקת בפיקוח נפש ובדיני נפשות.

גלעד ארדן: יחד עם זאת, צריך לעבור למחוזות אחרים וגם נושאים צרכניים שנוגעים לכיסם של רוב אזרחי ישראל.

גלעד ארדן: גם בהם הוועדה הזאת צריכה לעסוק.

גלעד ארדן: נכון, אולי, שהעיתוי שבו מובאת ההצעה, הוא עיתוי פחות נוח, אבל ההצעה לא דורשת מממשלת ישראל שום עלות תקציבית.

גלעד ארדן: לכן אני חוזר ומחדד, דווקא לאור הצעת החוק הקודמת שדנתם בה, הצעת החוק שמונחת כרגע בפניכם, אין בה שום עלות תקציבית לממשלת ישראל.

גלעד ארדן: אלא מה?

גלעד ארדן: ההצעה הזאת עוסקת בנושא שהוא כל כולו צרכני.

גלעד ארדן: ברוב מדינות העולם, וזה ידוע לרובכם, עומדת להתקיים אליפות העולם בכדורגל, הידועה בכינוייה המונדיאל.

גלעד ארדן: לתחרות הזאת יש מאות מיליונים של צופים וגם במדינת ישראל, מאות אלפים אם לא מיליונים, מעוניינים לצפות במשחקים שמרתקים את רוב אזרחי מדינת ישראל.

גלעד ארדן: לצערי הרב, נוצר כשל שוק במדינת ישראל, שהוא שונה מרוב מדינות העולם.

גלעד ארדן: קרתה סיטואציה שבה אדם פרטי קנה את זכויות השידור של המונדיאל.

גלעד ארדן: אותו אדם רוצה למקסם את הרווחים שלו והוא גובה מחירים גבוהים על זכויות השידור.

גלעד ארדן: לצערי הרב, ערוץ 2, ערוץ 10 וגם ערוץ 1, לא רכשו את הזכויות האלו.

גלעד ארדן: ערוץ 2 וערוץ 10 רכשו חלק מאוד מצומצם מהמשחקים – 12 משחקים מתוך כמה עשרות משחקים.

אביגדור יצחקי: אלה המשחקים הכי חשובים.

גדעון סער: המשחקים החשובים זה ארגנטינה, וזה עד הגמר 7 משחקים.

גלעד ארדן: חובבי הספורט בישראל שירצו לראות את משחקי המונדיאל, וזאת בשונה מרוב מדינות העולם המערביות, יידרשו לשלם סכום של כ-492 שקלים, כדי לצפות במשחקי המונדיאל.

גלעד ארדן: לפני הבחירות הקימה הממשלה צוות, שהיו חברים בו, מנכ"ל משרד התקשורת, יושב ראש המועצה לשידורי כבלים ולוויין ונדמה לי שהיה גם נציג של הרשות השניה.

גלעד ארדן: הממשלה הקימה ועדה והבטיחה לציבור לעשות הכל כדי להביא את הבעיה הזאת לפתרון.

גלעד ארדן: והנה חלפה לה תקופת הבחירות ואנחנו מגיעים היום לסיטואציה שאין פתרון.

גלעד ארדן: הממשלה הפילה כמעט את כל ההצעות שעלו, כולל הצעות שבאו מטעמו השר פינס, לאפשר שידור חסויות בכבלים ובלוויין, ובכך, אולי, להוזיל את מחיר חבילת השידורים.

גלעד ארדן: עלו הצעות נוספות.

גלעד ארדן: השר כבל הלך לרשות השידור והתחנן בפניהם שבמקום לרכוש את זכויות השידור של משחקי מכבי תל אביב, ירכשו את זכויות השידור של המונדיאל.

גלעד ארדן: גם הצעה זאת נדחתה.

גלעד ארדן: הממשלה גם לא מוכנה להוסיף תקציב לרשות השידור לטובת רכישת הזכויות.

גלעד ארדן: לכן, אולי כהצעה אחרונה שניתן יהיה לקדם, קידמתי הצעת חוק שאומרת שרק לפרק הזמן המסוים של המונדיאל, פחות מחודש, יתאפשר לכבלים וללווין, לשדר פרסומות במהלך שידור המשחקים.

גלעד ארדן: הדבר הזה אינו רעם ביום בהיר שנוחת על זכייני ערוץ 2 וערוץ 10, כי הם יבואו ויטענו בפניכם שזה עלול למוטט אותם.

גלעד ארדן: אני אומר לכם, חברים, שהמדינה, לטובת ערוץ 2 וערוץ 10, עשתה בשנים האחרונות הקלות שעולות לכדי מאות מיליוני שקלים.

גלעד ארדן: אני באופן אישי העברתי הצעת חוק שמורידה את המחוייבויות של ערוץ 10 ב-160 מיליון כל שנה, לעומת מה שהם התחייבו כשהם זכו במכרז.

גלעד ארדן: מי שהוביל את זה איתי היה אביגדור יצחקי.

גלעד ארדן: בנוסף, המדינה באה לקראת זכייני ערוץ 2, פטרה אותם ממכרז, בפעם הקודמת.

גלעד ארדן: האריכה להם את הזכייה שלהם במכרז בעוד שנתיים.

גלעד ארדן: אם נכמת מדובר בהרבה מאוד כסף.

גלעד ארדן: לכן, היום, ואני יודע שתבוא הטענה הזאת מצד הממשלה, שיש רגולציה ורק לפני כמה זמן זכו אנשים בערוץ 2 והדבר הזה יפגע בהם כלכלית.

גלעד ארדן: אז אני אומר לכם, חברים, לא תמיד מותר רק לפגוע באזרחי מדינת ישראל.

רוחמה אברהם-בלילא: חבר הכנסת ארדן, אתה הגשת בקשה לפטור את הצעת החוק שלך לפטור מחובת ההנחה ואתה נכנס כאן למהות.

רוחמה אברהם-בלילא: תסביר לוועדה מדוע, בעיניך, יש לפטור את ה הצעה מחובת הנחה.

גלעד ארדן: גברתי, את צודק.

גלעד ארדן: משחקי המונדיאל מתחילים בעוד פרק זמן של כשלושה שבועות.

גלעד ארדן: אין ספק, לכן, שההצעה הזאת דחופה מאוד.

גלעד ארדן: אם ההצעה הזאת תעלה עוד השבוע בכנסת ותזכה לרוב, והיא תעבור אחרי זה הליך דיון מהיר בוועדת הכלכלה, שאני מניח שהיושב ראש בה יביא את זה מהר מאוד להכנס לקריאות הבאות.

גלעד ארדן: אזרחי מדינת ישראל יוכלו לקבל פטור מלא מהתשלום הלא מוצדק שהוטל עליהם, או לפחות נוכל להגיע לפתרון ביניים.

גלעד ארדן: אני לא עומד על הצעתי ככתבה וכלשונה.

גלעד ארדן: אני מוכן לעשות בה גם שינויים.

גלעד ארדן: אני מוכן למתן אותה.

גלעד ארדן: אפשר יהיה, אולי, להגיע לפתרון ביניים, שלפחות יוזיל את חבילת השידורים הזאת ובמקום 500 שקלים זה יעלה 200 שקלים.

גלעד ארדן: אולי לא לכולנו הסכומים האלה מדברים.

גלעד ארדן: יש הרבה מאוד משפחות, בהרבה מאוד מקומות, שהדבר הזה בשבילם הוא להחליט האם לאפשר לילדי המשפחה לראות את המשחקים או האם לוותר על איזה חוג שהילד משתתף בו.

גלעד ארדן: אני חושב שגם בדברים האלו לא צריך לזלזל ואפשר לפתור את זה בצורה שלא עולה כסף למדינה.

גלעד ארדן: הממשלה, לצערי הרב, אני יודע כבר מה היא תציג כאן - - -

אביגדור יצחקי: אתה מנצל שיחה מקדמית בינינו לטיעונך, זה לא בסדר.

גלעד ארדן: אביגדור, לאחר השיחה בינינו, נזכרתי בשתי עובדות מאוד מעניינות.

גלעד ארדן: אתמול הגישה הממשלה בקשה, במסגרת חוק ההסדרים, להוזיל את חבילת הבסיס בכבלים ובלוויין.

גלעד ארדן: שאלתי את משרד האוצר האם הם עשו עבודה כדי לבדוק איך זה ישפיע על הכבלים והלוויין?

גלעד ארדן: הם הרי בהפסדים של מאות מיליוני שקלים.

גלעד ארדן: אולי זה ימוטט אותם בכלל?

גלעד ארדן: אמרו לי: "לא, קודם כל אנחנו רוצים לעזור לצרכנים.

גלעד ארדן: לא פייר שאדם ישלם 200 שקלים על ערוצים שהוא לא צופה בהם".

אביגדור יצחקי: למיטב ידיעתי, ההצעה הזאת נפלה.

גלעד ארדן: נכון, פיצלנו אותה.

גלעד ארדן: אביגדור יצחקי: ומי דחף אתכם לפצל אותה?

גלעד ארדן: מצויין.

גלעד ארדן: אתה רוצה להגיד לי שיש לכם יד כזאת ויד כזאת?

גלעד ארדן: היום הבאתם הצעה לוועדת הכלכלה, במסגרת הרפורמה ברשות השידור, להרחיב את החסויות שאפשר לשדר ברשות השידור.

גלעד ארדן: מה?

גלעד ארדן: זה לא מהווה פגיעה בזכייני ערוץ 2 וערוץ 10?

גלעד ארדן: גם זה מהווה פגיעה.

גלעד ארדן: אז השאלה היא, האם כל הזמן נשמור רק על ערוץ 2 ועל ערוץ 10, שגם לי חשובה התחרות בתקשורת המסחרית, או שלפעמים הממשלה תתייחס גם לאזרחי מדינת ישראל ולצרכנים האומללים שלא מקבלים פה את מה שמקבלים במדינות אחרות.

אביגדור יצחקי: הם מקבלים יותר טוב.

גלעד ארדן: אין חולק על דחיפות ההצעה.

גלעד ארדן: על המהות שלה אפשר להתווכח אחר כך.

גלעד ארדן: אני מוכן לוותר, אני מוכן לשנות, אני מוכן למתן.

גלעד ארדן: אני מוכן שהממשלה היא זאת שתחליט על היקף הפרסום.

גלעד ארדן: הכל הממשלה תחליט, אבל תנו לצרכן את מה שמגיע לצרכן.

גלעד ארדן: ועל הדחיפות אי אפשר להתווכח.

גלעד ארדן: תודה.

רוחמה אברהם-בלילא: נציג משרד האוצר.

ניצן ערן: מדובר פה על מצבם הכלכלי של הזכיינים כן או לא.

ראובן ריבלין: שזה ייחשב להם כהפקה של סוגה עלית.

ניצן ערן: מצבם של ערוץ 2 ו-10 אינו רלוונטי ולא מעניין לדיון הזה.

ניצן ערן: אותנו מעניין צד אחר של המטבע.

ניצן ערן: אותנו מעניינת איכות הרגולציה בישראל.

ניצן ערן: גם אני רוצה לראות מונדיאל, כולם רוצים לראות מונדיאל.

ניצן ערן: להצעה, אמנם, אין השלכות תקציביות אבל יש לה השלכות כלכליות משום שהרגולציה בישראל, שיש לה גם ערך כלכלי, נפגעת מאוד אם לוקחים סוגיה מכוננת וחשובה של פרסומות עם דילמות לכאן ולכאן.

ניצן ערן: אני לא יודע מה התשובה הנכונה לגבי פרסומות, וזה בוודאי דורש את הבדיקה הרלוונטית, אבל מנסים להרכיב על המונדיאל את סוגיית הפרסומות.

ניצן ערן: אם אנחנו לוקחים סוגיה כל כך מרכזית כמו פרסומות, שכל כך הרבה שנים מלווה דילמות בשוק הפרסומת, ומנסים להכריע בה עד הוק, על סוגיית המונדיאל, הפגיעה לא תהיה בזכייניים אלא הפגיעה הגדולה תהיה בנו, כרגולטור.

ניצן ערן: מהטעם הזה, אני חושב, שאנחנו במשרד האוצר מתנגדים לקידום הצעת החוק הזאת.

ניצן ערן: אנחנו רוצים לבחון את סוגיית הפרסומות בכלל בכבלים ובלוויין.

ניצן ערן: אנחנו חושבים שזה צריך להיות במסגרת בדיקה מסודרת.

גדעון סער: תפתרו עכשיו את בעיית המונדיאל.

גדעון סער: מי מדבר על פרסומות?

ערן ניצן: הממשלה ממשיכה לנסות לפתור את בעיית המונדיאל.

רוחמה אברהם-בלילא: יש לממשלה 3 שבועות עד פתיחת המונדיאל.

רוחמה אברהם-בלילא: מה בכוונת הממשלה לעשות?

רוחמה אברהם-בלילא: האם יש בכוונת הממשלה לדון בסוגייה הזאת?

ערן ניצן: אחרי שנבדקו כמה וכמה דרכים, וחלקן נפסלו מבחינה משפטית, יש עוד דרך אחת שהממשלה מנסה לבחון יחד עם הטוטו, ואני מקווה שנצליח למצוא פתרון לסוגייה הזאת.

ערן ניצן: אני לא רוצה להתחייב בזמנים, אבל מאמצים ממשיכים להיעשות.

הילה שמיר: אני רוצה להוסיף כמה משפטים על דברו של ניצן ערן.

הילה שמיר: המשמעות של הצעת החוק שמונחת כאן ושמתבקש לגביה קיצור, הוא בעצם שינוי כל הסדרי המימון בתחום השידורים.

הילה שמיר: יושב פה שר התקשורת לשעבר, רובי ריבלין, ויודע שיש הסדרי מימון מסויימים בתחום השידורים.

הילה שמיר: שידורי רשות השידור מממומנים מתקציב מדינה ומאגרה.

ראובן ריבלין: וגם מפרסומות, כל שידורי החסות.

הילה שמיר: וגם מפרסומות.

הילה שמיר: שידורי ערוץ 2 ו-10 והערוץ השפה הרוסית וערוץ המוסיקה, ממומנים גם הם מפרסומות.

הילה שמיר: לעומת זאת, שידורי הכבלים והלוויין ממומנים מדמי מנוי.

הילה שמיר: כשהרעיון הוא שהתשלום של דמי המנוי הוא תשלום שאמור לכסות לפחות חלק גדול מהלא תוכן שנרכשות על ידי אותן חברות.

הילה שמיר: המשמעות של הצעת החוק של גלעד ארדן היא בעצם לשבור את כל מבנה המימון של שוק השידורים בישראל, רק על מנת לשרת איזה צורך אחד מסוים, לא צרכים שנבחנו.

הילה שמיר: אולי יש גם צרכים אחרים שבהם כדאי לשדר בחינם לכל אזרחי מדינת ישראל.

הילה שמיר: לא נבחנה השאלה הזאת וגם לא ניתנת למדינה שהות.

הילה שמיר: האמת היא שהשר שלי עוד לא ראה את ההצעה.

גלעד ארדן: לא ידעתם שהמונדיאל מגיע?

הילה שמיר: תקנון הכנסת נותן 45 ימים על מנת שהממשלה וגם הכנסת יוכלו לבחון את ההצעה.

הילה שמיר: לא ניתנה לנו האפשרות לבחון אותה גם כלכלית וגם רגולטורית.

הילה שמיר: היו נסיונות, ואני חייבת להתייחס - - -

גלעד ארדן: זאת פעם ראשונה שאתם שומעים על הרעיון?

הילה שמיר: לא.

גלעד ארדן: אז למה את אומרת את זה לוועדה?

גלעד ארדן: עוד לפני הבחירות ידעתם את זה.

הילה שמיר: חבר הכנסת המציע ציין את הצוות שניסה לבחון את העניין הזה, ושמונה על ידי שר התקשורת הקודם והיום הוא שר האוצר.

הילה שמיר: אז אני רק אוסיף על דברי, שאותו צוות מקצועי שבחן את העניין חשב שלא צריך, לצורך המונידאל, לפתוח את כל תחום השידורים.

הילה שמיר: יש מי שאחראי על העניין הזה, המועצה לשידורי כבלים ולוויין.

הילה שמיר: הוגשו בקשות למועצה לשידורי כבלים ולוויין.

הילה שמיר: היא אישרה - - - אני לא מייצגת פה את מועצת הכבלים והלוויין, אבל היא היתנתה בכך שהם אישרו את הסכום שציינת, 492 שקלים.

הילה שמיר: גם אם הסכום הזה נראה או לא נראה לגוף כזה או אחר, או נראה סביר או לא סביר, עדיין זאת לא עילה מספקת לשבור את כל חלוקת אמצעי המימון בתחום השידורים.

אבשלום וילן: את צודקת בניתוח אבל לא במסקנה.

רוחמה אברהם-בלילא: אני לא פותחת את הנושא לדיון.

רוחמה אברהם-בלילא: הנושא הקודם היה כבד מאוד, נדון בוועדה קרוב ל-3 שעות.

רוחמה אברהם-בלילא: יש לנו סדר יום, ומייד לאחר דברי חבר הכנסת יצחקי נעבור להצבעה.

אביגדור יצחקי: אני הייתי מאוד שמח שנמצא פתרון לשידורי המונדיאל בחינם.

אביגדור יצחקי: אני חושב שמדינת ישראל, באמצעות רשות השידור, היתה צריכה מלכתחילה לדאוג ששידורי המונדיאל יהיו לכלל אזרחי מדינת ישראל.

אביגדור יצחקי: אני חושבת שמדינת ישראל עשתה טעות גסה בכך שאיפשרה לזכיין פרטי לקנות את זכויות השידור ואני חושב שבעניין הזה צריך ללמוד ולהפיק לקח שכל אירוע ספורטיבי בינלאומי גדול כמו אולימפיאדה, מונדיאל, אליפות אירופה או כל דבר אחר, ישודר - - - אפילו הפלייאוף של הכדורסל משודר בחינם או בחצי חינם בחמש פלוס, לאנשים שצופים בעניין הזה.

אביגדור יצחקי: לא יתכן שאירוע שבאמת מעניין חלק ניכר מהאזרחים במדינת ישראל, צריך למצוא לו את הפתרון.

אביגדור יצחקי: אני חושב שיש לי את הפתרון.

אביגדור יצחקי: דיברתי היום טלעד אבל צריך להגיע להסכמים עם הזכיין כי רגע זה קניין בידיו.

אביגדור יצחקי: אתה לא יכול היום לבוא ולהכריח אותו לעשות דברים אחרים.

אביגדור יצחקי: זה קניין שהוא קנה אותו בדין.

אביגדור יצחקי: אני לא עורך דין, אבל יש לי קצת מושג בדברים האלה.

אביגדור יצחקי: הבעיה שלי עם ההצעה היא שאין לה היתכנות.

אביגדור יצחקי: למה?

אביגדור יצחקי: כנסת ישראל קבעה כללים לצורך זה שתהיה פה טלוויזיה מסחרית הכי טובה שאפשר וכבלים הכי טובה שאפשר.

ראובן ריבלין: רצינו גם רשות ציבורית.

אביגדור יצחקי: שר התקשורת לשעבר, ויושב ראש הכנסת לשעבר, והחבר שלי בהווה - - -

ראובן ריבלין: כולם אצלכם גם לשעבר וגם היום.

אביגדור יצחקי: - - - והנשיא בעתיד, הנהיג והעביר החלטה בממשלה על נושא של רשיונות.

אביגדור יצחקי: ואני בעוונותי, ואני די גאה בזה, אמרתי לו: "לא טוב הדבר".

אביגדור יצחקי: וכשאני הייתי ממלא מקום שר התקשורת, החזרנו את ההחלטה הזאת והלכנו להחלטה של זכיונות ומכרז בערוץ 2, עם הקלות לערוץ 10, כפי שאמר חבר כנסת ארדן.

אביגדור יצחקי: עם כל מה שצריך, שתהיה לנו פה טלוויזיה מסחרית טובה ביותר.

אביגדור יצחקי: אני חושבת שהטלוויזיה המסחרית שלנו היום מגיבה לרמות רל רייטינג שבאמת צריך להתגאות בהם.

אביגדור יצחקי: עכשיו, מה אנחנו עושים?

אביגדור יצחקי: אנחנו בעצם קובעים החלטה, אנחנו מזמינים אנשים להשתתף בהחלטה הזאת שלנו ואחרי כמה חודשים אנחנו אומרים להם: "פוס, החלטה חדשה".

אביגדור יצחקי: הם הכניסו את כל השיקולים שלהם ואת כל ההסברים שלהם, לתוך העניין הזה שלא יהיו פרסומות בכבלים ובלוויין.

אביגדור יצחקי: על סמך זה הם קבעו את המחיר שהם נותנים.

אביגדור יצחקי: על סמך זה הם עושים את ההפקות והכל.

אביגדור יצחקי: מי ירצה לעשות עסקים?

אביגדור יצחקי: אנחנו רוצים להפריט, אנחנו רוצים לעשות ליברליזאציה, אנחנו רוצים לעשות הכל.

אביגדור יצחקי: אמר לי פעם אחד מישהו, שלא אזכיר את שמו, אבל הוא מכר חברה ב-4 מיליארד דולר.

אביגדור יצחקי: הוא אמר לי: היי לישנה, אני לא מתקרב לכל מה שיש בו 'ריש', כי יכול להיות שאחרי זה יש גימ"ל ויש ו"ו".

אביגדור יצחקי: כל מה שיש בו רגולציה אני לא מתקרב .

אביגדור יצחקי: ואם אנחנו רוצים, למרות זאת, לשמור על מדינה שיש בה רגולציה סבירה, רגולציה שמחזיקה מעמד ולא משתנה כל יום - - - לעצם העניין, אני רוצה דווקא לומר על הערוצים המסחריים.

אביגדור יצחקי: הם ניצלו את הרייטינג של העניין הזה וניצלו את הדבר.

אביגדור יצחקי: מדינת ישראל עשתה טעות.

אביגדור יצחקי: הם הלכו והשקיעו מכספם 5.5 מיליון דולר - 2 מיליון דולר "קשת", 2 מיליון דולר "רשת" ו-1.5 מיליון דולר ערוץ 10.

אביגדור יצחקי: מה שהם מעבירים לציבור בתמורה לזה, זה תקצירים של כל המשחקים כולם, כל ה-64, פלוס 12 המשחקים החשובים ביותר, שכוללים בהם לפחות 4 משחקי רבע גמר, 2 משחקי חצי גמר ואת משחק הגמר.

אביגדור יצחקי: לכן אני חושב שצריך להיות פה גילוי נאות.

אביגדור יצחקי: חשוב שכל אזרחי ישראל יראו את המונדיאל, אבל לא בדרך הזאת ולכן אני מציע לדחות את הפטור כי להצעה הזאת אין היתכנות.

גלעד ארדן: יש לי רק שתי הערות קצרות.

גלעד ארדן: הערה ראשונה, נכון זאת תמימות לומר לכם שוב ושוב, חברי הקואליציה, השיקול שאתם צריכים לשקול זה האם ההצעה הזאת דחופה או לא דחופה.

גלעד ארדן: את הדיונים הענייניים בקידום הצעת החוק הזאת אנחנו נעשה בוועדת הכלכלה.

גלעד ארדן: נעשה את זה יחד עם הממשלה, נעשה את זה יחד עם הרגולטור.

גלעד ארדן: כרגע, אני מקווה, שכולכם מבינים, שאי אפשר לומר שההצעה הזאת אינה דחופה.

גלעד ארדן: כל אזרחי מדינת ישראל מבינים היא דחופה ויש מיליונים שמחכים לבשורה מהכנסת בנושא הזה.

אביגדור יצחקי: זה יעצור את הטיפול באמצעים אחרים וזה לא יהיה בסוף.

גלעד ארדן: אני מקווה שאתם מבינים שהפתרון נמצא בידיים של הממשלה.

גלעד ארדן: הממשלה יכולה לכפות על רשות השידור ולהוסיף לה כסף.

גלעד ארדן: הממשלה יכולה לכפות על המועצה להסדר הימורים בספורט או להוסיף לה כסף כדי לרכוש את הזכויות.

גלעד ארדן: אבל מה לעשות?

גלעד ארדן: היא לא עושה את זה.

גלעד ארדן: אני בטוח שאם היתה מגיעה לכאן הממשלה והיתה אומרת לכם: "חברים, בואו נעשה הקלות לטובת ערוץ 2 וערוץ 10.

גלעד ארדן: עשינו כלפיהם כבר 160 מיליון שקל כל שנה לערוץ 10 כדי לעזור להם לשרוד, וזה טוב.

גלעד ארדן: מאוד.

גלעד ארדן: נתנו לערוץ 2 פטור ממכרז והארכנו להם את הזכיון שהם זכו בו, וזה טוב מאוד".

גלעד ארדן: תאמינו לי, כל אחד מכם היה תומך בהצעה הזאת.

גלעד ארדן: אני אומר: פעם אחת תעשו את ההקלה הזאת, לא כלפי הזכיינים, אלא כלפי ציבור הצרכנים שנפגע.

גלעד ארדן: לא יקרה שום דבר לזכיינים, תאמינו לי, אם שלושה שבועות יהיו פרסומות בכבלים ובלוויין.

גלעד ארדן: אולי זה יהיה "מקרה מבחן" טוב לבחון את מה שהאוצר רוצה לבחון, האם באמת פתיחת הכבלים והלוויין לפרסום זה דבר נכון או לא נכון.

גלעד ארדן: עדיף לפתוח את זה עכשיו לפרק זמן מוגבל וגם להרוויח את מה שהצרכנים לא יצטרכו לשלם.

גלעד ארדן: לכן אני מבקש מכם לתמוך בהצעה שלי לתת פטור מחובת הנחה.

ראובן ריבלין: כשר התקשורת לשעבר אני רוצה לומר שאני תומך בדחיפות אבל אני אצביע נגד החוק.

ראובן ריבלין: יש דחיפות כי עוד שלושה שבועות מתחילים המשחקים.

רוחמה אברהם-בלילא: מי בעד לפטור את הצעת חוק התקשורת (בזק ושידורים) (תיקון – התרת שידור פרסומות במשדרי ספורט בעלי חשיבות ציבורית), התשס"ו – 2006)?

רוחמה אברהם-בלילא: מי בעד?

רוחמה אברהם-בלילא: מי נגד?

רוחמה אברהם-בלילא: מי נמנע?

רוחמה אברהם-בלילא: הצבעה בעד - 7 נגד - 3 נמנעים - 1

רוחמה אברהם-בלילא: הבקשה לפטור מחובת הנחה לא מתקבלת.

רוחמה אברהם-בלילא: 2.

רוחמה אברהם-בלילא: ערעורים על החלטת יו"ר הכנסת והסגנים שלא לאשר דחיפות הצעות לסדר היום היו"ר רוחמה אברהם: חברת הכנסת נאדיה חילו ערערה על החלטת יו"ר הכנסת והסגנים שלא לאשר דחיפות להצעה לסדר היום בפרשת האונס בבסיס חיל האוויר.

רוחמה אברהם-בלילא: אנא נמקי בקצרה.

נאדיה חילו: אני חושבת שלא מקובל פה, על אף שהמקרה הוא מקרה ספציפי והרבה הרמו גבה ואמרו: "מה?

נאדיה חילו: נאדיה מגישה על העניין הזה?".

נאדיה חילו: ואני אומרת: כן.

נאדיה חילו: אני מגישה על העניין הזה.

נאדיה חילו: אמנם יש פה את העניין של הבסיס הצבאי, אבל לא המיקום זה שמעניין, אלא שהאקט עצמו.

נאדיה חילו: ויש פה אקט שהוא בעצם אלימות מהסוג הכי גבוה נגד נשים, ושימוש באלימות כנגד נשים.

נאדיה חילו: אנחנו יודעים כמה התופעה הזאת מאפיינת היום גם מסגרות.

נאדיה חילו: על כמה וכמה שמדובר במסגרת טוטאלית, אם זה במקומות עבודה, אם זה בכל מיני מקומות, זה גם חדר לאינטרנט וחדר לכל מיני מקומות.

נאדיה חילו: ואני חושבת שהדיון פה הוא דיון מהותי בעניין הזה והאמירה של הכנסת גם צריכה להיות אמירה מאוד ברורה ובחינת הדחיפות של העניין.

נאדיה חילו: פשוט צריך להוקיע תופעות כאלה של אונס, וזה לא משנה איפה זה מתקיים.

נאדיה חילו: בהחלט צריך להתייחס לזה כי יש איזה הקלה של הציבור, מצד אחד, וגם במערכת האכיפה והשפיטה, מצד שני.

נאדיה חילו: חשוב מאוד שהנושא הזה יועלה.

נאדיה חילו: היו"ר רוחמה אברהם: תודה רבה.

נאדיה חילו: חברת הכנסת אביטל, עמדת הנשיאות בעניין הזה.

קולט אביטל: הנשיאות מחקה את זה משתי סיבות.

קולט אביטל: אל"ף, משום שהתקבל ההסבר של מפקד חיל האוויר שהנושא כרגע בטיפול בשיא הרצינות עם הפקת מסקנות, כולל הענשה בכל הדרגים.

קולט אביטל: שנית, בגלל שאתמול היה דיון גדול על כל מכלול נושא האלימות.

קולט אביטל: לכן - - - היו"ר רוחמה אברהם: הדיון היה בנושא אלימות בחברה הישראלית.

קולט אביטל: הנשיאות דחתה את הדחיפות כי התקבל ההסבר של מפקד חיל האוויר שהדבר כרגע בטיפול בשיא הרצינות עם הסקת מסקנות.

קולט אביטל: ולכן לא מצאנו לנכון לייחד לזה נושא מיוחד.

קולט אביטל: את גם היית היחידה שהגשת את זה.

אביגדור יצחקי: אני רוצה לבקש מחברת הכנסת חילו.

אביגדור יצחקי: אני לא יודע אם ראית את הראיון.

אביגדור יצחקי: מפקד חיל האוויר עשה מסיבת עיתונאים שבה הוא ציין את כל העונשים שהוא הטיל על מקרים קודמים בחיל האוויר, ולא היו שם שום פשרות – הדחה, הדחה, הדחה מפה ועד הודעה חדשה.

אביגדור יצחקי: באותו מעמד הוא הודיע שבנושא הזה, שהוא חמור מאין כמוהו, ייענשו האנשים במלוא חומרת הדין.

אביגדור יצחקי: אני חושב שהמעורבות של הכנסת כרגע תקהה את הטיפול שלו בעניין מזה, ותסיר מהם קצת אחריות.

אביגדור יצחקי: אני חושב שצריך לדון בזה אבל אני מציע לחכות לתוצאות של מפקד חיל האוויר.

אביגדור יצחקי: אם הן לא יהיו רצויות מבחינתנו, אנחנו צריכים לתת לו את העבודה ולאחר מכן אני אשמח להציג את זה בנשיאות.

נאדיה חילו: אני מקבלת את ההצעה.

נאדיה חילו: היו"ר רוחמה אברהם: אני מציעה לחברת הכנסת חילו: אין ספק שפרשת האונס בבסיס חיל האוויר, כמו כל פרשת אונס כזאת או אחרת, היא פרשה מזעזעת כשלעצמה ואין ספק שגם הכנסת צריכה לתת את דעתה בעניין ואני שמחה על עצם העובדה שקיבלת את ההצעה של חבר הכנסת אביגדור יצחקי.

נאדיה חילו: ולכן אני סבורה, חברת הכנסת חילו, וכל חבריי חברי הוועדה, שמכיוון שהחקירה היא בעיצומה, הכנסת תמליץ לנשיאות וליושבת ראש הכנסת לדון בנושא הזה כדיון אישי, לפי סעיף 86א', לכשהפרשה תסתיים ותהיינה תוצאות.

נאדיה חילו: מקובל עלייך?

נאדיה חילו: מקובל מאוד.

נאדיה חילו: היו"ר רוחמה אברהם: אז את מושכת את הערעור?

נאדיה חילו: כן.

נאדיה חילו: 3.

נאדיה חילו: שונות

רוחמה אברהם-בלילא: חבריי חברי הכנסת.

רוחמה אברהם-בלילא: בוועדה המסדרת, הוחלט שיושב ראש הוועדה לקידום מעמד האשה יכהן בקדנציה של שליש, קרי, יתחיל הליכוד, ואחר יעבור ניהול הוועדה ל"ישראל ביתנו" ו"האיחוד הלאומי".

רוחמה אברהם-בלילא: מכיוון שהליכוד בחר אמש את נציגו, חבר הכנסת גדעון סער, וביקש שנצביע עבורו כיושב ראש הוועדה, אני מביאה את הנושא הזה כעת.

רוחמה אברהם-בלילא: הנושא הזה חשוב כי זאת אחת מהוועדות שבאמת מקדמת נושאים חשובים ומהותיים, בכל מה שקשור במעמדה של האשה בחברה הישראלית.

רוחמה אברהם-בלילא: כיוון שעוד לא קיבלתי שמות ואיזה סיעה תכהן לאחר מכן, אני מבקשת שתדונו בהנהלת האופוזיציה איך זה ייעשה.

אסתרינה טרטמן: ולאיזה פרקי זמן.

רוחמה אברהם-בלילא: חבר הכנסת סער, נתתי לך את המלצה לגבי פרקי הזמן.

רוחמה אברהם-בלילא: אני נותנת לכם שבעה ימים להחליט בעניין הזה.

רוחמה אברהם-בלילא: השליש יחולק לפי החלוקה נעשתה על היועצת המשפטית של הוועדה.

רוחמה אברהם-בלילא: השליש הראשון יהיה מה-23.5.2006, יום ג', כה' באייר תשס"ו עד 13.11.2007, יום ג', ג' כסלו התשס"ח, סך הכל 539 ימים.

רוחמה אברהם-בלילא: התקופה השניה 14.11.2007, יום ד', ד' כסלו תשס"ח עד 6.5.2009, יב' באייר תשס"ט, סך הכל 539 ימים.

רוחמה אברהם-בלילא: התקופה השלישית 7.5.2009, יג' אייר, התשס"ט עד עד 26.10.2010, יח' בחשון תשע"א.

אסתרינה טרטמן: אני מבקשת להשהות את נושא חלוקת התאריכים.

אסתרינה טרטמן: אני מבקשת לדבר עם היועצת המשפטית כדי לעשות סדר בדברם האלה משום שלצערי אנחנו יודעים שכנסות ישראל לא הוכיחו עצמן כשורדות, ולכן יש מקום לעשות חלוקה יותר הוגנת ושוויונית.

רוחמה אברהם-בלילא: במהלך השבוע הקרוב תדונו על כך בהנהלת האופוזיציה ותביאו לנו פתרון מוסכם.

רוחמה אברהם-בלילא: מי בעד חבר הכנסת גדעון סער כיושב ראש הוועדה למעמד האשה?

רוחמה אברהם-בלילא: הצבעה בעד – 10 נגד – אין נמנעים – אין

רוחמה אברהם-בלילא: 10 בעד, ולפיכך חבר הכנסת סער הוא יושב ראש הוועדה למעמד האשה.

רוחמה אברהם-בלילא: מי מחברי הכנסת המעוניין לומר דברים בשבחו של חבר הכנסת סער, מוזמן לעשות כן.

רוחמה אברהם-בלילא: אני שמחה שחבר הכנסת, חברי, גדעון סער, החלטת לקחת על עצמך את התפקיד הזה.

רוחמה אברהם-בלילא: מהיכרותי את פועלך גם בשנים הקודמות וגם בכנסת הקודמת, אין לי צל של ספק שאתה היית חבר מאוד מאוד דומיננטי בוועדה לקידום מעמד האשה.

רוחמה אברהם-בלילא: אני יודעת שגם הובלת הרבה מאוד חוקים בנושא הזה.

רוחמה אברהם-בלילא: אני בטוחה שתצליח להעלות את קרנה של הוועדה הזאת ולהביא לנושאים חשובים ומהותיים ולהצעות חוק שבאמת ישפיעו ויקדמו את מעמדה של האשה בחברה הישראלית.

רוחמה אברהם-בלילא: אבל, כמו כן, והדבר הזה הכי חשוב, חבריי חברי הכנסת.

רוחמה אברהם-בלילא: זאת הפעם הראשונה, ועשיתי בדיקה, שמכהן בוועדה לקידום מעמד האשה גבר כיושב ראש.

רוחמה אברהם-בלילא: אנחנו כולנו, גם חברות הכנסת וגם חברי הכנסת, מאוד מעריכים את העובדה שהחלטת לקחת את זה על עצמך.

אסתרינה טרטמן: למרות שמסיבה הגיונית אין שום סיבה שזה ייראה תמוה.

רוחמה אברהם-בלילא: נכון, אבל מכיוון שחבר הכנסת סער עושה היסטוריה בעניין אז הזה, אז תרשו לי להחמיא לו.

נאדיה חילו: אני רוצה לדבר בשתי רמות.

נאדיה חילו: סוף סוף מצאתי משהו משותף על אף המחלוקות.

נאדיה חילו: אני כיהנתי בוועדה למעמד האשה, מתוקף תפקידי הקודמים, גם בשלטון המקומי וגם כסגנית יו"ר נעמ"ת, קרוב ל-9 שנים.

נאדיה חילו: אני רוצה להגיד שבדיונים האחרונים, ותמיד כשהועלו סוגיות של קידום מעמד האשה, ח"כ סער היה קולגה אמיתי.

נאדיה חילו: הוא קידם, הציע ותמך ולכן אני ברמה האישית מאוד תומכת במינוי.

נאדיה חילו: ברמה הכללית, מעבר לנושא של ההיסטוריה, זה מקרין משהו מאוד חשוב לאוכלוסיה, שנושא קידום מעמד האשה הוא לא רק נושא נשי, שזה משבצת וצריך לשים שם רק נשים, ולכן זאת אמירה מאוד חשובה.

נאדיה חילו: סוף סוף זה גם נושא חברתי שגם גברים צריכים לטפל בו, ולא רק נושא שקשור לנשים.

נאדיה חילו: זה ברמה של השדר והמסר לכל אוכלוסיית הגברים.

נאדיה חילו: על כתפיך יש היום, מעבר למטלה הספציפית, שאני בטוחה שתעשה אותה בעזרת כל החברים בוועדה, גם מטרה ציבורית, שהיא מטרה בפני עצמה וגם בה תצליח.

אסתרינה טרטמן: אני יודעת שכשאומרים על גבר שקיבל על עצמו תפקיד כחבר בוועדה למעמד האשה, זה באיזשהו מקום גורם לחיוך קטן.

אסתרינה טרטמן: כשאומרים על גבר שהוא התמנה ליושב ראש הוועדה לקידום מעמד האשה, אנשים כבר לא מהססים לחייך בכל רם.

אסתרינה טרטמן: חבר'ה, זה עוול.

אסתרינה טרטמן: זה ממש עוול וזה לא נכון לעשות את זה.

אסתרינה טרטמן: אני חושבת שלגדעון מגיע כיפאק פעמיים.

אסתרינה טרטמן: אל"ף כי הוא לוקח באמת נושא חשוב, ובי"ת אני יודעת איזה תדמית יש לוועדה הזאת, שאנשים, כולל נשים, מתערים מלכהן בוועדה הזאת.

אסתרינה טרטמן: אני יודעת את זה בשנים קודמות כי גם אני הייתי בקווי השקה בשדולת הנשים ובנעמ"ת ואני מכירה את זה.

אסתרינה טרטמן: אז גדעון, כל הכבוד לך.

אסתרינה טרטמן: בשונה מאחרים, לי לא יצא לעבוד איתך בקדנציות קודמות, אבל כן התחלתי לגעת בדלת של לעבוד איתך.

אסתרינה טרטמן: וכמו שהתרשמתי, כשאתה מציב לעצמך מטרות, בדרכים חכמות נבונות, אתה יודע גם להשיג אותן.

אסתרינה טרטמן: אין לי ספק שאת הכישורים האלה אתה תפעיל למירב ולמיטב בוועדה לקידום מעמד האשה.

אסתרינה טרטמן: ואני עוד קוראת לך פה, זורקת לך כפפה, ואין לי ספק שיהיה פה קונצנזוס, הנושא של מעמד הנשים שמהוות יותר מ-50% מאוכלוסיית מדינת ישראל, וגם מאוכלוסיית בעלי זכות ההצבעה במדינת ישראל, וגם הן נוגעות לכל משרדי הממשלה בנושאים כאלה או אחרים שלהם, מכיוון שנשים נוגעות לכל משרד ומשרד כולל ביטחון, בוודאי לאוצר, לחינוך, משרד הפנים, ונשים נוגעות גם לנושא של ביטוח לאומי.

אסתרינה טרטמן: בכל נקודה שלא מדברים במדינת ישראל על שר ברמה פרלמנטרית, יש נגיעה שמיוחדת לנשים.

אסתרינה טרטמן: אני מקווה שבקדנציה שלך, ודווקא ברשותך, ודווקא משום שאתה פותח את רשות הוועדה, נצליח לעשות מהלך שנושא קידום מעמד הנשים יעלה פאזה ויקבל באמת את המעמד שהוא ראוי לו, למעמד של סטטוס פרלמנטרי ולא רק ועדה.

אסתרינה טרטמן: הגיע הזמן שגם במדינת ישראל, כמו בהרבה מדינות בעולם, תהיה שרה לענייני נשים.

אסתרינה טרטמן: ואני מאוד מקווה שמהוועדה שאתה תופסת את ראשה כרגע, ייצא הקול הזה.

אסתרינה טרטמן: אני מקווה שמדינת ישראל תהיה גאה להוביל, וכשם שיושב יושב ראש בוועדה לקידום מעמד האשה, אין לי שום בעיה שיישב גם שר ממן זכר ברשות התפקיד הזה ויקבל את התיק הזה.

אסתרינה טרטמן: זה בסדר גמור, אפילו אם זה יהיה שר בתוך הקואליציה של היום, רק שיעשו את זה.

אסתרינה טרטמן: תודה רבה והרבה הצלחה.

אביגדור יצחקי: קודם כל אני שמח בשביל נשות ישראל, קודם כל, שגדעון הפך להיות יושב ראש הוועדה למעמד האשה.

אביגדור יצחקי: אני מכיר את היחס שלו לנשים וכל פעם שאני הייתי צריך להתמודד עם אשה תמיד "אכלתי אותה".

אביגדור יצחקי: הוא העדיף את הזכויות של הנשים על הזכויות של גברים.

אביגדור יצחקי: אני חושב שהוא יודע כמה חשוב מעמד האשה לקיומה של מדינת ישראל כמדינה ליבראלית, דמוקרטית.

אביגדור יצחקי: הייתי במקומות שאין שם התייחסות למעמד האשה.

אביגדור יצחקי: הייתי פעם בטוניס וראש הממשלה שם שאל אותי מה אני מייעץ.

אביגדור יצחקי: אמרתי לו: "קדמו את מעמד האשה כי זה יעזור".

אביגדור יצחקי: אני חושב שהיום שבכל החברות מבינים שקידום מעמד הנשים גם בחברות השכנות שלנו, גם אצל הפלסטינים, גם בקרב ערביי ישראל, אני חושב שזה מאוד מאוד נכון.

אביגדור יצחקי: בעדה החרדית מברכים כל יום שישי "אשת חייל מי ימצא", שזאת הגזמה לפי דעתי - - -

רוחמה אברהם-בלילא: חבר הכנסת יצחקי, אני מבקשת שתחזור בך.

אסתרינה טרטמן: רוחמה, הוא התכוון אשרת חייל מי ימצא כי צריך תבונה אצל הגברים כדי למצוא את אשת החייל.

אסתרינה טרטמן: מכיוון שזה חסר, לכן הוא התכוון שזה קצת מוגזם.

אביגדור יצחקי: לדעתי יש פה אפליה אבל אני רוצה לומר דבר אחרון.

אביגדור יצחקי: אני מאחל לך הצלחה והרבה ברכות ואני מרים את הכפפה ואני מצטרף, מטעם קדימה, כחבר בוועדה לקידום מעמד האשה ומי שמכיר אותי יודע שזאת באמת חציית הרוביקון.

אביגדור יצחקי: אני אעזור לך בכל מה שאפשר בשביל לקדם את מעמד האשה.

אסתרינה טרטמן: אני שמחה לראות שבוועדה הזאת יש גם הצבעות ענייניות.

קולט אביטל: אני רוצה להתחיל מהנקודה של חבר הכנסת אביגדור יצחקי.

קולט אביטל: הוא סיפר שהיה בטוניס ושאלו אותו מה צריך לעשות.

קולט אביטל: אנ חנו, כמדינה מתקדמת, אמרנו להם שצריך לקדם את מעמד האשה.

קולט אביטל: צר לי, חבר הכנסת יצחקי, אני מציעה שלפני שניתן עצות לטוניס נסתכל ונראה כמה עובדות.

קולט אביטל: מבחינת ייצוג הנשים, אנחנו במספר 77 בעולם.

קולט אביטל: זה מצב בלתי סביר.

קולט אביטל: אני הייתי בצ'ילה לפני חודש וחצי מטעם המדינה וייצגתי את המדינה בטכס השבעת הנשיאה החדשה.

קולט אביטל: אנחנו כאילו מדברים על עולם שלישי, נכון?

קולט אביטל: מהרפובליקות של הבננות, נכון?

קולט אביטל: נשיאה מינתה ממשלה, 10 נשים ו-10 גברים מייד.

קולט אביטל: אני מציעה להסתכל ולראות שיש לנו מה ללמוד מכל המדינות שאנחנו כל כך מזלזלים בהם.

קולט אביטל: אז גדעון, מכל הלב, אני שמחה.

קולט אביטל: כי מה שקורה הוא שמה שלא רואים משם אנחנו רואים מכאן.

קולט אביטל: ולמרות שאתה קידמת, ובאמת קידמת, המון חוקה, ברגע שאתה יושב בכסא הזה, יש הרבה יותר הבנה ויותר אמפטיה.

קולט אביטל: ומי יודע?

קולט אביטל: אולי אספר לך בדיחה מצחיקה על גבר שרצה להתקדם בחיים והפך לאשה, אבל לא חשוב.

גדעון סער: עד כדי כך רחוק לא תכננתי.

קולט אביטל: אבל אמפטיה אני בטוחה שתהיה לך.

קולט אביטל: כיוון שלחלוקת המושבים בועדות השונות, נתנו לנו שני מקומות, ואני חושבת שכל חברת כנסת יכולה להיות חברה בוועדה הזאת.

קולט אביטל: כרגע אני לא חברה אבל אני מקווה שתקבל גם אנשים מבחוץ לבוא ולעזור ואנחנו לרשותך.

קולט אביטל: אנחנו בטוחים שתדע להוביל את זה בהרבה תבונה ובהרבה יכולת, כי אתה יודע בדיוק איך להזיז את הנושאים.

גדעון סער: תודה גברתי יושבת הראש על הדברים החמים ותודה לחברים האחרים על הדברים החמים.

גדעון סער: אני חושב שנעשה משהו אם המינוי הזה, שאני מודה שעורר הרמת גבה, במקומות מסויימים לפחות, שהחשיבה היא יותר סטריאוטיפית, זה גם יכול לעזור.

גדעון סער: הייתי אומר שזאת תקרת זכוכית הפוכה.

גדעון סער: אם גברים יעסקו בנושאים האלה, זה מטשטש את החלוקה הסטראוטיפית שקיימת במידה רבה גם בתוך החיים הפוליטיים, מה גברים צריכים לעשות ומה נשים צריכים לעשות.

גדעון סער: הייתי עכשיו בראיון לגלי צה"ל והשאלות האלה עלו.

גדעון סער: אמרתי לרזי ברקאי שלפי דעתי בנימת שאלותיו יש משהו שובניסטי כי זה בערך כמו להגיד שמי שתומך בצדק חברתי וצמצום פערים חברתיים חייב להיות ענ י.

גדעון סער: או שמי שדואג לזכויות של מיעוטים חייב להיות בן מיעוטים.

גדעון סער: אני מאמין שזה חלק מתפיסת עולם שוויונית וזה הדבר הבסיסי ביותר.

גדעון סער: כשאנחנו פועלים בחברה שהיא שוויונית בין נשים לגברים, אנחנו פועלים, אמנם, למען הנשים אבל אנחנו פועלים קודם כל למען האינטרס של החברה שתהנה מהכישורים של בני כל החברה.

גדעון סער: זה לא מקרי בכלל, מבחינת התחומים שבהם עסקתי, כי הייתי חבר בוועדה לקידום מעמד האשה בכנסת הקודמת והעברתי גם, כפי שנאמר כאן, חוקים שחלקם עברו וחלקם עברו בקריאה ראשונה.

גדעון סער: אחד הנושאים היה נושא ייצוג הולם לכנסת – נושא תגמול מפלגות, אני ממשיך לקדם אותו בכל מקום שאני מגיע.

גדעון סער: זאת אומרת, מפלגות שמשלבות יותר נשים, יקבלו מימון מפלגות יותר מוגדל מרף מסוים כחלק מזה שאנחנו באים ואומרים למפלגות שאנחנו תומכים בשוויון.

גדעון סער: אנחנו לא נפגע, כמוב ן, במי שיש לו השקפת עולם אחרת, כי זאת בדיוק האבחנה שנעשתה בזמנו בין לכפות השקפת עולם לבין לעודד שוויון.

גדעון סער: בהחלט הנושא הזה יקודם.

גדעון סער: יקודמו גם הרבה נושאים אחרים, ולא רק הנושא של ייצוג הולם.

גדעון סער: נושאים של שכר שווה לעבודה שווה, תנאים שווים במקום העבודה, נושאים של אימהות חד הוריות.

גדעון סער: גם בנושא התקציב, פגשתי נציגה של פורום הנשים לתקציב הוגן, בדברים שהם מדיניות מקרו כלכלית שלוקחת בחשבון גם את הנושא המיגדרי.

גדעון סער: כך שהוועדה הזאת תהיה מאוד מאוד פעילה בכנסת הזאת.

גדעון סער: אני מאוד מאמין גם בלהעלות נושאים למודעות, גם למנף את הוועדה מבחינת המודעות הציבורית, אבל גם להביא תוצאות.

גדעון סער: זאת אומרת, לבוא, להציג מספר יעדים שהם ברי השגה ולהביא בהם תוצאות, וזה מה שאני מתכוון לעשות.

רוחמה אברהם-בלילא: אני בטוחה שתשיג אותם.

גדעון סער: אני מודה על האמון ותמיד כשמקבלים אמון צריך לפעול כדי להצדיק את האמון ואני מקווה שאני אצליח, ואני עוד פעם מודה לך, גברתי היושבת ראש.

רוחמה אברהם-בלילא: תודה רבה, הישיבה נעולה.